text:
Endamálið er at stuðla soleiðis, at ein framvegis kann vera virkin á arbeiðsmarknaðinum, hóast sjúka, brek ella aðrir trupulleikar gera tað trupult at arbeiða. Við hesum er møguleiki fyri at tillaga arbeiðsuppgávur ella arbeiðstíð, soleiðis at tær eru í samsvari við skerda arbeiðsførið. Sum dømi kunnu nevnast møguleiki fyri meira hvíld, fleiri sjúkradøgum, læknavitjanum, serligum ella avmarkaðum uppgávum v.m.
Arbeiðstíðin er vanliga full tíð, tó er møguleiki at arbeiða niðursetta tíð, um sjúkan ella brekið ger, at tað ikki er gjørligt at arbeiða fulla tíð. Treytin er tó, at viðkomandi kann arbeiða undir somu umstøðum sum onnur, teir tímarnar hann er til arbeiðis, og at arbeiðstíðin samsvarar við arbeiðstímarnar, sum arbeiðsgevarin rindar fyri.
Tillagað starv kann veitast hjá privatum ella almennum arbeiðsgevara.
Treytir
Varandi skerda arbeiðsførið skal stava frá likamligum ella sálarligum breki, varandi sjúku ella týðandi persónligum sosialum viðurskiftum.
Eru útlit fyri, at tillagingar á arbeiðsplássinum, arbeiðsvenjing, arbeiðsroynd, skeið ella útbúgving v.m. bøta um møguleikan at koma í arbeiði ella røkja sítt starv, skulu hesar roynast, áðrenn tillagað starv verður játtað.
Arbeiðstíðin er vanliga full tíð sambært sáttmála. Løn og lønarískoyti kunnu ikki verða hægri enn tað, ein forvann áðrenn tillagaða starvið. Hevur arbeiðstíðin vanliga verið niðursett tíð, er hetta útgangsstøðið. Stavar orsøkin til niðursetta arbeiðið frá sjúku ella skaða, verður støði tikið í arbeiðstíðini, viðkomandi arbeiddi áðrenn sjúkuna ella skaðan.
Arbeiðsviðurskiftini skulu skipast og leggjast soleiðis til rættis, at øll fyrilit fyri niðursettari arbeiðsorku og serligum tørvi á hvíld, innrætting, arbeiðssteðgi og líknandi verða tikin.
Ber ikki til í tí ítøkiliga førinum at hava fyrilit fyri serliga tørvinum, kann avtala gerast um at stytta arbeiðstíðina.
Løn
Arbeiðsgevarin rindar løn sambært viðkomandi sáttmála fyri arbeiðstíðina, sum arbeiðið verður metta at samsvara við. Almannaverkið rindar lønarískoyti við í mesta lagi 22.000 kr. um mánaðin umframt frítíðarløn og arbeiðsmarknaðargjøld. Løn og lønarískoyti tilsamans kunnu ikki vera hægri enn sáttmálalønin samsvarandi við starvsbrøkin, sum viðkomandi arbeiddi frammanundan.
Almannaverkið metir um skerda arbeiðsførið og ger í samsvari við hesa meting avtalu við arbeiðsgevaran um, hvussu stórur partur er løn sambært sáttmála, og hvussu stórt lønarískoyti verður veitt. Avtala, sum Almannaverkið góðkennir, verður skjalfest í setanarsáttmála, sum allir partar undirskriva.


c: text/html

text:
Top Video
Ari Mohr Jónsson og liðfelagarnir í Sandnes ULF vóru sera óhepnir ikki at fáa eitt upplagt brotsspark móti Sogndal ígjár
VIDEO: Ari og liðfelagarnir snýttir fyri brotsspark
Gilli Rólantsson fekk 89 minuttir á vøllinum tá Brann Bergen leikti javnt 0-0 móti oddaliðnum, Molde
VIDEO: Gilli og Brann fingu javnleik móti oddaliðnum
Hallur Hansson og liðfelagarnir í AC Horsens taptu 0-3 móti OB á útivølli í dag
VIDEO: Hallur og liðfelagarnir taptu greitt í Odense
Isabell Herlovsen er tvey mál frá at verða søguligur toppskjútti hjá Noreg. Nú vænta norskir miðlar, at hon fær metið í dystinum móti Føroyum á Tórsvølli týsdagin
uppskriftir
Mest lisið

robotstxt: allowed

filter: keep


text:
Biophilia (2015)
Sunleif Rasmusen, námslektari í tónleiki og Erla Olsen, ph.d., adjunktur í lívfrøði og náttúru- & tøkniundirvísing o.o.
Biophilia undirvísingarskráin er ein nýggj tilgongd til undirvísing, ið nýtir tøkni, tónleik og kreativitet sum amboð innan tær vanligu fakligu lærugreinarnar. Upphavið til hetta ítøkiliga tiltakið er íslendska tónlistakvinnan Björk, sum ynskir, at skúlin skal taka støði í tí tøkni, sum børnini eru hugtikin av, og við kreativiteti tryggja, at komandi samfelagsborgarar verða heildarborgarar. Við tí í huga hevur Björk saman við øðrum gjørt eitt verk, sum bæði er eitt tónleikaverk, ein app, framførsla, ein filmur og ein undirvísingarskrá.
Í Føroyum verða læraralesandi lærd í hesum lærihátti, umframt at 5 skúlar luttaka. Verkætlanin endar á heysti 2016, og við støði í eftirmetingini verður gjørdur leistur fyri, hvussu tøkni, tónleikur og kreativitetur best verða nýtt sum undirvísingaramboð. Norðurlendsk verkætlan.


text:
Fyrst vildu vit hava fólkavøkstur og fleiri ungar barnafamiljur. Fleiri átøk vórðu sett í verk, og gongdin vendist. Hetta áttu vit øll at verið ovurfegin um. Men vaksandi barnatalið sær nú út til at vera ein trupulleiki hjá samgonguni í Tórshavnar býráð, sum skýrir systkinafrádráttin hjá undanfarnu býráðssamgongu eina dáragerð.
Barnafamiljurnar hjartaslátturin í kommununi
Forkvinnan í mentamálanevndini Gunnvør Balle loypur á undanfarnu býráðssamgongu og skipanina við systkinaavsláttri. Orsøkin man helst vera, at hon møtir mótstøðu í royndini at yvirstýra dagstovnunum í kommununi við at seta 5 ella 6 eindarleiðarar á Vaglinum. Hon sigur í tíðindasending í síðstu viku, at tað var ein dáragerð, at undanfarna býráðssamgonga skipaði soleiðis fyri, at ein barnafamilja í Havn einans skal rinda fyri eitt barn, hóast henda sama familja hevur tvey ella trý børn í skipanini.
Systkinaavslátturin hevur drigið barnafamiljur í hópatali til kommununa, og systkinafrádrátturin hevur lætt munandi um hjá barnafamiljum, sum eru tey, sum hava tað tyngst fíggjarliga. Harafturat minkaði trýstið á játtanini til fíggjarlig frípláss. Skipanin kostaði nakrar fáar milliónir krónur. Men eg ivist ikki í, at tað er júst henda skipan, sum hevur skundað undir ta fantastisku gongd, at barnafamiljurnar nú aftur fjølgast í Tórhavnar Kommunu. Og tað er sjálvur hjartaslátturin í kommununi. Men nei sigur forkvinnan í Mentamálanevndini, nú er tað vøksturin í smábarnatalinum í Tórshavnar Kommunu, sum tað er galið við. Tað var júst endamálið, at fáa fleiri barnafamiljur og fleiri børn at velja Havnina. Fíggingin av systkinavsláttrinum skuldi ikki finnast við at minka um játtanina til starvsfólk og námsfrøði inni á stovninum.
Kommunan skal metast eftir, hvussu børnini trívast
Um tað er filosofiin hjá sitandi býráðssamgongu, at systkinnaavslátturin skal fíggjast av pedagogtímum ella starvsfólkatímum á dagstovnunum, so hava tey misskilt okkurt grundleggjandi.
Dagstovnaøkið kostar í dag 140 milliónir – so neyvan er tað systkinaavslátturin sum slær botnin undan skipanini.
Vit duga ikki at síggja, at tað skal vera eitt endamál í sjálvum sær, at foreldrini skulu betala meira, og at tað skal vera ein fyritreyt fyri, at bøta um viðurskiftini á dagstovnaøkinum at hækka foreldragjaldið. Tey rinda sum er bæði gjald og skatt. Meirinntøkurnar hjá Tórshavnar Kommunu hava hesi seinastu fýra árini verið 250 milliónir. So tað skuldi verið gaman í at skipað dagstovnaøkið, so at bæði starvsfólk og børn trívast. Og vit í andstøðuni eru til eina og hvørja tíð til reiðar at hittast við samgonguna um, hvussu tað kann gerast. Átøk eru neyðug til tess at tryggja trivnað í dagstovnunum í Havn. Tað skal ikki standa á – tí kommunan skal metast eftir hvussu børnini trívast her.
Eg hoyri ongan finnast at fólkaskúlanum, at hann ikki er nóg góður, tí at foreldrini ikki rinda skúlagjald fyri síni børn. Sjálvandi ikki – tí at dagstovnaøkið og fólkaskúlaøkið eru fremstu kjarnuøkini at verja og røkja í einum vælferðarsamfelag. Og soleiðis skal tað vera, og tey átøk vilja vit í andstøðuni fegin vera við til at fremja og lyfta.
Helena Dam á Neystabø, Býráðslimur fyri Javnaðarflokkin
Um tú veitst okkurt, sum VP ikki veit - skriva so til vp@vp.fo


text:
Dánial hugleiðir um Heilaga Andan og hvítusunnuna. Um alt tað, sum mátti henda (føðing, líðing, uppreisn og himmalferð Jesusar), fyri at hvítusunnan kundi koma. Lýsir Andans verk í tí persónliga lívinum og í samkomu/kirkjuligum høpi. Poul Færø byrjar við muninum ímillum, hvussu Jesus talaði og hvussu lærusveinarnir talaðu. Umrøður tað samversku kvinnuna við Sikars brunn og umskifti í egnum lívið, sum dømi hvat hendir, tá ið Gud sleppur framat at mynda og livandi gera okkum í Kristusi, so Hann sleppur at brúka likam okkara. Til seinast er samtalan um opinberingina, ið Esaias fekk og sum broytti hann fullkomiliga (Es.kap. 6). (Onnur skriftbrot: Jóh. 14, 23, 25-28; 1. Kor. 12, 5-14; Áp. 2, 32-33; Gal. 5, 22-25; Luk. 6, 43-46; Jóh. 4, 1-42; Róm. 15, 13-14; 1. Kor. 2, 12-15; Filippi 4, 8-9)
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Býráðsfundur 29. januar 2009
1.
J. nr. 022 – 09/00026
Val av hegnsýnisnevnd fyri Skála og Skálafjørð.
-Tekniska nevnd mælir til at velja hesar limir í hegnsýnisnevndina:
Elias Hansen, Skála
Ólavur Berg, Skála
Eivin Olsen, Skála
-Býráðið hevur samtykt at taka undir við Teknisku nevnd.
2.
J. nr. 022 – 09/00027
Val av hegnsýnisnevnd fyri Elduvík og Funningsfjørð.
-Tekniska nevnd mælir til at velja hesar limir í hegnsýnisnevndina :
Anfinn Clementsen, Elduvík
Poul Johannes Reyná, Elduvík
3. Sunleif Pattinsson, Funningsfjørð
-Býráðið hevur samtykt at taka undir við Teknisku nevnd.
3.
J. nr. 022 – 09/00028
Val av hegnsýnisnevnd í Oyndarfirði.
-Tekniska nevnd mælir til at velja hesar limir í hegnsýnisnevndina :
Hilmar Petersen, Oyndafjørð
Eirikur Joensen, Oyndarfjørð
Ingvard Johansen, Oyndarfjørð
-Býráðið hevur samtykt at taka undir við Teknisku nevnd.
4.
J. nr. 022 – 09/00029
Val av hegnsýnisnevnd fyri Funning.
-Tekniska nevnd mælir til at velja hesar limir í hegnsýnisnevndina :
Petur Skeel Skarðsá, Funningur
Heri Højsted, Funningur
3. Adolf Johannesen, Funningur
-Býráðið hevur samtykt at taka undir við Teknisku nevnd.
5.
J. nr. 022 – 09/00045
Val av limum í felags barnaverndarnevndina fyri Nes-, Sjóvar- og Runavíkar kommunu.
-Sosiala nevnd mælir til at heita á Arnfríð Thomsen og Marnu Hansen um at halda áfram í barnaverdarnevndini.
-Býráðið hevur samtykt at taka undir við Sosialu nevnd, har umframt varð samtykt at velja Janhild Olsen, Oyndarfjørð og Hendrik Jacobsen, Lamba sum varalimir.
6.
J. nr. 330 – 08/00598
Viðvíkjandi dagtilhaldinum til pensionistar, nú landið hevur avtikið stuðulin til dagtilhaldini.
Við lógarbroyting har dagtilboðini verða strika í lógini um umsorganararbeiðið fyri pensjónistar, hevur landið skorið burtur møguleikan at veita stuðul.
-Sosiala nevnd mælir til at kanna, um kommunan hevur møguleika fyri veita stuðul ið kann tryggja framhaldandi dagtilhald í kommununi og at talan bert kann verða um eitt dagtilhald fyri alla kommununa.
-Býráðið hevur samtykt at taka undir við Sosialu nevnd.
7.
J. nr. 534 – 09/00015
Møguleiki er at søkja IMR um stuðul til viðarvøkstur og umhvørvisverndartiltøk. Umsóknarfreistin er 1. febr. 2009.
Ummæli frá Teknisku Deild:
Tekniska deild mælir til at søkja um stuðul til niðanfyri nevndu økir:
1. við Prestá, á Skála
2. í Æðuvík
add.1 Umsóknin til Prestá er eitt framhald. Á fíggjarætlan fyri 2009 eru avsettar 75.000 kr til verkætlanina.
add.2 Umsóknin til Æðuvíkar er nýggj, sí mál nr. 200800496 og nevndarviðtøku tann 19.11.2008 har nevndin gevur treytaða tilsøgn.
Lendið ið ætlanin er at nýta til endamálið er partvíst ogn hjá kommununi og partvís ogn hjá Búnaðarstovuni. Mælt verður til at játta 75.000 kr av kto ”fríðkan av økjum”
-Byggi- og býarskipanarnevndin mælir til at taka undir við tilráðingini frá Tekn. deild.
-Býráðið hevur samtykt at taka undir við Byggi- og býarskipanarnevndini.
8.
J. nr. 022 – 022 – 09/00010
Val av einum limi og einum varalimi í Skattakærunevndina.
-Fíggjarnevndin mælir til at velja, sum fastan lim Napoleon Jacobsen (Poli) og Bárður Kass Nielsen sum varalimur.
-Býráðið hevur samtykt at taka undir við Fíggjarnevndini.
9.
J. nr. 022 – 05/00030
Val av einum limi og varalimi í nevndina
fyri SEV (eitt umboð skal veljast fyri Eysturoynna).
-Býráðið hevur samtykt at velja Kára E. Jacobsen fyri Runavíkar kommunu.


text:
Mortan og Heini meta um 9. umfar
Mortan Enni | 02/05/15
Eg og Árni Vang tippaðu ikki serliga væl seinast. Okur fingu onki plettskot, og einans nøkur røtt boð, men tí seinasta umfar var eisini svikafult. Árni fekk fong í Vági og í Klaksvík og eg fekk fong í Vági, Klaksvík og í Gøtu. Mortan 3, Árni 2
Samlaða støðan
Gestir, 19 stig
Mortan, 24 stig
Gesturin hesaferð er Heini Festirstein. Hann er sum tikin úr leikum, tá hittinorðaðar viðmerkingar eru til taks um polititisku støðuna í landinum á teimum sosialu miðlunum. Umframt at verða EB/Streymari um ein háls er Heini eisini ein rossioneri og hann verður rørdur og fellir eitt tár á kinn, tá ein tosar um Maldini, Baresi og Costacurta. Hvør vakrari og betri enn annar.
9 umfar
B36 – AB
Heini
Her fer B36 avstað við øllum, tí teir eru komnir í gott í gongd og fara at liggja í topp 3 í oktobur mánaði, tá alt skal avgerast.
Teir hava fingið ein tann besta leikaran í Føroyum at leggja upp til mál, nemliga Hans Paula í EB/Streymi. Hann er komin væl inn á liðið og matchar væl saman við Lukasi og Jákupi. Og teir koma at vinna nógv stig á heimavølli og tað gera teir eisini á grannunum av Argjum, sum slet ikki eru komnir í gongd. Eg haldi teir hava skuffað higartil, tí teir hava gott fólk á papírinum, men teir eru meira eitt mittararlið í oktober. B36 – AB, 3-1
Mortan
AB er komið í niðurflytingarváða. Teirra framsøkna ætlan um at enda í oddinum í føroyskum fótbólti, er eins og tilætlað og sannlík, sum at Jóna Mortensen, tingkvinna, fer at bera flaggið fremst í ólavsøkuskrúgonguni. B36 fer at fáa ein lættan leikdag og Jákup á Borg fer at hugna sær á síðuni, og harvið smíða seinasta seymin í kistuna hjá Oddbjørn Joensen, AB venjara; fyrsta uppsøgnin. B36-AB, 3-0
HB – Víkingur
Heini
HB er nokk tað liðið, sum hevur skuffað mest, teir hava fingið for fá stig, og Heðin hongur í einum klønum tráði, sum eg skilji tað. Um teir skulu fáa nakra sum helst vón um eitt FM, skulu teir vinna á sterka Víkingi, sum hevur ein tann besta hópin í Føroyum – teir hava so tann dýrasta hópin við fleri landsliðsleikarum, sum Sigfríður nokk skal fáa at dansa í takt. Eg vænti, at Víkingur fer at vinna dystin, tí teir eru betur fyri mann til mann.
Mortan
Everlasting, yndislgi og fagurligi darling hjá Víkingi, Suni Olsen, fer at rekja skammblettin úr HB. Heðin Askam er bebbaræddur fyri Sigfríði Clementsen, sum er ein gløggur venjari og kennir HB sum sín egna lumma, og eg vænti, HB fer at tapa dystin. Sigast skal tó, at hóast um Víkingur vinnur bardagan sunnudagin, fer HB at koma sterkt aftur seirri. Tað er HB! HB-Víkingur 0-2
NSÍ – KÍ
Heini
Runavíksingar hava fingið eina góða byrjan, teir komu gott nokk í víkingamaskinum seinasta sunnudag, tí teir hava fleiri leikrar við lítlum royndum í bestu deildini. Skilji teir hava 3-4 tannáringar í liðuppstillingini, og tað er flott, at teir hava fingið samlað so nógv stig, og so hava teir Klæmint, sum rakar málið 9 av 10 ferðum, hann er tann mest umráðandi persónurin á liðnum, spælir hann væl, fær NSÌ stig. KÍ hevur fingið nógvar góðar leikarar og ein harðan fana sum venjara. Um teir fáa gongd í maskinaríið, so verða teir ringir at steðga, men teir hava ikki fingið bestu byrjanina. Men eg vænti, at teir kunnu taka stig í Runavík, um teir spæla upp til sítt besta. NSÌ – KÍ, 2-2
Mortan
Torførasti dysturin at tippa hetta vikuskiftið, tí nógvir pengar standa uppá spæl fyri at fáa fjórða plassið, ið fer vinna liðunum rættindi til blokkstuðulin frá FSF, fyri síðan at fáa horfiknu spælararnar úr Eysturoynni í egnan hóp. Nervapirrandi, men KÍ fer at vinna tepurt. NSÍ-KÍ, 1-2.
ÍF – FC Suðuroy
Heini
ÍF hevur eitt gott lið, sum ikki hevur fingið bestu byrjan á kappingarárið, har er gott fólk komið til, millum annað besti áloyparin í fjør í gongd, Laval. Men hava teir ikki fingið í gongd enn. Men nú hava teir vunnið á Føroyameistarum og KÍ á heimavølli so á heimavølli koma teir at fáa nógv stig og tað gera teir esini á FC Suðuroy, sum eg ikki kenni so nógv til, men vænti fer at liggja og kappast við EB/Streym um plássini niðast. Teir fara suður við ongum.ÍF – FC Suðuroy, 3-0
Mortan
ÍF eru sterkir í Fuglafirði og FCS eru ikki so sterkir á útivølli. Hóast FCS hevur spælt 3 góðar dystir í seinastuni, so fara ÍF-arirnir at verða ov góðir at matcha defensiva spælistílinum hjá Jóan Paula Olsen. Tað er á Eiðinum at FCS fer at vinna stigini, og tað er ongin katasfrofa um teir tapa móti ÍF.
ÍF-FC Suðuroy, 3-0
EB/Streymur – TB
Heini
EB/Streymur er eitt lið, sum bara kann yvirraska í ár, teir eru ungir og raskir, men hava fingið oyrini í maskinaríið nakrar ferðir í ár. Skulu teir hava hasi 20-25 stig í oktober, skulu teir byrja nú, og tey skulu koma á heimavølli móti liðum sum TB, AB og FCS. Men eg dugi illa at síggja teir vinna TB sunnudagin, tí TB sær út til at hava fingið stabiliserað seg, og hava fingið stig seinastu dystirnar, og Páll hevur fingið okkurt at rigga har suðuri. Páll er annars ein gamal kenningur, tí hann hevur verið venjari í tveimun umførðum hjá EB, millum annað hjá mær.
EB/Streymur hevur mist eitt heilt lið seinastu 2 árini, tað er einki lið, sum kann tola at missa leikarar sum Arnbjørn, Hans Paula, Marna, Sorin, Levi, Pætur, Gert, Egil og René, fleiri landsliðsleikarar. So hatta unga liðið við ongum royndum skal standa sína roynd í ár, og tað verður ringt. Eg vóni, at teir klára at hanga í deildini, men so skulu teir fáa nøkur stig á kontuna. Men teir fáa bara tað eina stigið móti TB, sjávt um eg vóni teir fáa øll 3.
EB/Streymur – TB 1-1
Góðan dyst, Tvørafólk og vælkomin
Mortan
TB hevur ongan málmann. Teir vita, at okur ikki hava ein málmann, og okur vita, at okur ongan málmann hava, tað fer at seta sín dám á dystin. Við allari óeydnuni, sum er fallin okkum í lut í seinastuni, og tí væntandi dómaratekki til TB, fer EB/Streymur tíðanverri at vinna. EB/Streymur – TB, 3-1


text:
Privatur stuðul hevur alstóran týdning fyri, at Berin kann at hjálpa flest møguligum børnum, ungum og familjum teirra.
Stuðla Beranum á konto 9181 5126446
Ella tekna teg sum lim og stuðla við 200 kr. árliga. Tekna teg sum lim við at skriva til info@berin.fo
Berin ger eitt ómetaligt stórt arbeiði. Var til ein morgunmat fyri nøkrum árum síðani í heimbygdini Oyndarfirði. Umboð fyri Beran, sum eisini er ættað hagani, var við. Hon greiddi frá endamálinum við Beranum og hetta tá børn missa ein av sínum nærmastu. Ikki vardi tað meg, at vit sum familja skuldu
Mamma mín Eg standi framman fyri vaskinum í køkinum og hyggi í lítla speglið, sum hongur beint uppiyvir - tað kann ikki passa - eg síggi meg sjálva í speglinum, síggi at tað eri eg, men tað følist, sum tað ikki eri eg..... vil ikki, at tað skal vera eg. "Tú kanst gott fara inn í stovuna" sigur
"Du holdt om mig, du krammede mig. Du var en engel, du er en engel. Du holdt om mig, du sang for mig. Vi grinte sammen, vi sang sammen. Du holdt om mig, du kildede mig. Du kiggede på mig, jeg kiggede på dig. Du holdt om mig, du kyssede mig. Du sagde godnat, jeg sagde godnat. Du holdt om mig, du
''Eg hevði ynskt at eg var hjá tær. Har alt er gott. Har eingin sorg er, eingin ótti, eingin pína. Har alt er fagurt. Einki at hugsa um, og einki at vera bangin fyri. Har ljósareyðir dagar eru. Allar dagar. Eg hevði ynskt at tú vart hjá mær. Har tó ikki alt er gott. Har sorgin er, ót
''Gull tár, hava eina so stóra gleði. Eg hevði gull tár. Silvur tár, hava ein stóran tryggleika. Eg hevði silvur tár. Svørt tár, hava eina stóra sorg. Eg havi svørt tár. Reyð tár, hava ein ótta fyri lívinum. Eg havi reyð tár. Blá tár, hava vónloysi. Eg havi ikki blá tár.'' Døgg ♥


text:
Nú hallið hjá Strandferðsluni upp á 4,7 milliónir krónur hevur verið til viðgerðar, hava fleiri politikarar givið til kennar sínar meiningar um, hvussu best er at gera og ikki. At andstøðufólk fara upp at flaksa, er einki at siga til, men tá samgongu- og floksfelagar brádliga teljast millum teirra, ið rópa harðast, verður tað mær ovboðið!
Her sipi eg til Henrik Old og Bjarna Hammer, ið báðir umboða Javnaðarflokkin á tingi og tí eru partur av parlamentariska grundarlagnum undir sitandi landsstýrissamgongu. Tað er bara ilt at fáa eyga á, nú teir velja at samskifta við lesarabrøvum, heldur enn andlit til andlits.
Tað er ein sannroynd, at Strandferðslan hevur eitt hall, ið onkursvegna skal beinast burtur, men enn er eingin avgerð tikin, og enn er einki sett í verk. Bæði Strandferðslan og Samferðslumálaráðið eru fullgreið yvir, at her skal arbeiðast miðvíst og hart, tí játtanin má og skal halda. Soleiðis er tað bara.
Eg má tí minna Henrik Old og Bjarna Hammer á, at samhaldsfesti ikki er at útiloka summar oyggjar, fyri bara at hugsa um sína egnu. Og tá ið vit nú eru farin at tosa um ein suðuroyartunnil fyri tríggjar milliardir krónur, dugi eg veruliga ikki at síggja, hví menn skulu leypa á leistum fyri tveykrónur!
Hóskandi kundu teir havt sett seg í samband við meg, um nakað var, ið teir vóru so ónøgdir við, men veruleikin er, at higartil hevur ikki ein einasti politikari vent sær til mín. Teir báðir lótu seg ið hvussu er freista av, at her kanska kundu vinnast nøkur bílig politisk stig, heldur enn at seta seg inn í málið, sum vanliga sømir seg best.
Heðin Mortensen,
landsstýrismaður


text:
Gávupappír
Skal tað vera skjótt og lætt, ella flottasti pakki í Føroyum?
Hesum báðum fáa vit hjálpt tær við, líkamikið hvat tú fyritrekkir. Vit hava flott gávupappír, ið hóskar til høgtíðina og so hava vit eisini ta løttu loysnina, tá tað skal vera skjótt og lætt, nemliga eina einkla eskju, ella ein posa og klistra fyri. Og pakkin kann altíð blíva pyntaður við eitt sindur av bandi.
+298 61 38 00 | inventar@inventar.fo | Heygsvegur 33, Tórshavn | Mánadag – Fríggjadag: 09.00 – 17.00
Inventar Tænastan


text:
Fólkakirkjan
Fólkakirkjan er almenna kirkjan í Føroyum, og tað viðførir millum annað, at tað er læra fólkakirkjunnar, ið verður lærd næmingum í fólkaskúlanum. Eisini byrjar tingsetan á Ólavsøku við at landsins politikarar og prestar fara til gudstænastu í Havnar kirkju. Fólkakirkjan er evangelisk-luthersk.
Flestu føroyingar eru í fólkakirkjuni, tó at grundlógin í 1849 tryggjaði trúarfrælsi. Í Føroyum eru 14 prestagjøld og 20 prestar. Fjórða hvørt ár er kirkjuráðsval. Ráðið hevur rættiliga stórar heimildir. Tað velur prest, klokkara, dekn og urguleikara. Tað ansar eftir, at kirkjan verður hildin í góðum standi, og gevur loyvi til sangframførslur og tónlistaframførslur í kirkjuni.
Innihaldsyvirlit
Søga[rætta | rætta wikitekst]
Í 1963 varð próstaembætið avtikið, og varabispur settur í staðin. Í 1990 gjørdust Føroyar sjálvstøðugt bispadømi, og bispurin ovasti myndugleiki kirkjunnar. Ólavsøkudag 2007 varð Fólkakirkjan yvirtikin.
Prestar[rætta | rætta wikitekst]
Fróðskaparsetur Føroya hevur fyrireikandi prestaútbúgving. Flestu prestarnir fáa endaliga útbúgving á lærda háskúlanum í Århus, Keypmannahavn ella Reykjavík.
Læra[rætta | rætta wikitekst]
Altargangur[rætta | rætta wikitekst]
Barnadópur[rætta | rætta wikitekst]
Barnadópur verður praktiseraður í Fólkakirkjuni. Børn og vaksin, sum verða doypt í kirkjuni, gerast limir í fólkakirkjuni. Børnini verða borin til doypifuntin inni í kóri, har prestur doypir tey. Tá eitt barn fer til dópin, hevur tað fleiri gummur og gubbar - hesi eru oftast familja og vinir hjá foreldrunum. Formliga er uppgávan hjá gudforeldrum at hava ábyrgdina av kristnu uppalingini hjá barninum, skuldi so borið á, at foreldrini fella frá, áðrenn barnið er konfirmerað. Tó er tað ofta eisini so, at forvæntað verður, at gummur og gubbar taka seg eitt sindur eyka av barninum í tímiliga lívinum, geva jóla- og føðingardagsgávur o.s.fr. Formliga treytin fyri at kunna gerast gumma ella gubbi er vanliga, at man tilhoyrir fólkakirkjuna og er konfirmeraður. Frávik verða tó viðhvørt gjørd frá hesi reglu.
Konfirmatión[rætta | rætta wikitekst]
Brúdleyp[rætta | rætta wikitekst]
Jarðarferð[rætta | rætta wikitekst]
Trúarjáttanir og játtanarrit[rætta | rætta wikitekst]
- Apostólska trúarjáttanin
- Nikæno-konstantinopolitanska trúarjáttanin
- Athanasianska trúarjáttanin
- Augsburgska trúarjáttanin
- Lítla katekismus hjá Martin Luther
Prestagjøld[rætta | rætta wikitekst]
Høvuðsgrein: Prestagjøld í Føroyum Øll, sum eru í fólkakirkjuni, eru í einum kirkjuliði í einum prestagjaldi. Í einum prestagjaldi er ein kirkja ella fleiri. Hvør kirkja hevur kirkjuráð, klokkara, dekn og urguleikara. Prestagjøldini í føroysku Fólkakirkjuni eru 14 í tali:
- Norðoya eystara prestagjald.
- Norðoya vestara prestagjald.
- Nes prestagjald.
- Glyvra prestagjald.
- Fuglafjarðar prestagjald.
- Eiðis prestagjald.
- Sjóvar prestagjald.
- Norðurstreymoyar prestagjald.
- Suðurstreymoyar eystara prestagjald.
- Suðurstreymoyar vestara prestagjald.
- Vága prestagjald.
- Sandoyar prestagjald.
- Suðuroyar norðara prestagjald.
- Suðuroyar sunnara prestagjald.
Kirkjur í Føroyum[rætta | rætta wikitekst]
Høvuðsgrein: Kirkjur í Føroyum
- Christianskirkjan
- Fámjins kirkja
- Fríðrikskirkjan
- Funnings kirkja
- Havnar Kirkja
- Hovs kirkja
- Húsa kirkja
- Porkeris kirkja
- Tvøroyrar kirkja
- Vesturkirkjan
- Vágs kirkja
- Glyvra kirkja


text:
TAK YVIR HØVDIÐ ER EIN MANNARÆTTUR!
2019-08-07 16:52
Í formansumfarinum í gjár var bústaðartrupulleikin eitt av
evnunum. Hetta samgonguskeiðið eru vit vorðin 3000 fleiri íbúgvar í Føroyum,
hetta setur sjálvandi størri trýst á bústaðarmarknaðin í Føroyum.
Bústaðartrupulleikin er akuttur, og tað er sera týdningarmikið at vit fáa loyst
hann.
Føroyar eru fyri okkum øll, og tí eiga vit at tryggja, at vit øll
hava góðar umstøður at liva í. Tað hevur stóran týdning fyri børn, at tey hava
eitt trygt og gott heim at vaksa upp í. Til tað krevst ein góður bústaður, og
tað skylda vit okkara borgarum at taka í álvara.
Tað er ikki rættvíst, at fólk ikki fáa lán til at byggja hús, men
samstundis skulu av við stórar upphæddir hvønn mánaða til íbúðir, sum fara fyri
okursprís. Vit mugu og skulu byggja fleiri bústaðir. Serliga til teirra, ið
ikki hava nógvan pening um hendi, m.a. pensjónistar, stakir uppihaldarar og
lesandi. Okkara borgarar eiga rættindi til tak yvir høvdið, og eitt trygt stað
at búgva í til ein sámuligan prís, um tað so er eitt tak, ið tey eiga ella
leiga. Ein loysn upp á hetta er ein almennur bústaðarbanki, sum kann vera við
til at veita lagalig lán. Við bústaðarbankanum verður tað m.a. størri møguleiki
at fáa lán til at byggja uttan fyri høvuðsstaðin. Eisini eiga vit at seta
býlisískoyti í verk, eins og vit kenna tað úr fleiri øðrum Norðurlondum.
Bústaðartrupulleikin í Føroyum er ikki bert, at vit eru vorðin
nógv fleiri seinastu árini. Hann kemst eisini av vanahugsan og ov lítlari
raðfesting frá almennari síðu. Vit hoyra næstan hvønn dag hugtakið um
"føtur undir egið borð", sum tykist at merkja, at øll skulu byggja
síni egnu (ofta ov) stóru sethús. Øll hava ikki møguleika og/ella hug til
hetta. Landið, her undir Bústaðir og kommunur skulu veita borgarum
fjølbroyttari møguleikar, m.a. við íbúðum til leigu, búðum til keyps og
lutaíbúðum, har borgarin eigur ein part av bústaðnum, og ein partur er ogn hjá
ognarfelagi, eins og vit t.d. kenna í Tórsbyrgi og Berjabrekku í Havn og
almennu Bústøðum, soleiðis at tað verður bíligari hjá keypara. Ynskiligt hevði
eisini verið, at pensjónsgrunnar og fakfelag tóku lut í íbúðarbygging.
Tað almenna má seta meira íbúðarbygging í gongd, og kommunurnar
eiga at fáa heimild at seta bygging í gongd, so at trupulleikin verður loystur
í felag millum landið og kommunurnar. Tað hevur stóran týdning, at tað eru
góðir og varandi bústaðir og ikki skundloysnir, ið ikki eru haldførar.
Kommunurnar kunnu verða við at tryggja, at bústaðir verða bygdir um alt landið.
Í felag tryggja vit
okkum, at allir borgarar í Føroyum hava ein góðan bústað at liva og virka í.
Hervør Pálsdóttir
Valevni Tjóðveldis


text:
Orð: Levi Joensen
Lag: Lucy R. Meyer
1. Stjørnurnar blaktra á hválvinum bláa,
náttin er vøkur, nú stjørna so blonk
frá einum kongi í Betlehem boðar,
Frelsari føddur – hoyr, sál, nú og tonk.
Niðurlag: Gleðin í fjósinum fyllir hvørt hjarta,
vísmenn við gulli og roykilsi við,
ofra til barnið í krubbu við gleði,
hann, sum nú geva kann heiminum frið.
2. Hirðar á náttarvakt undrandi sita,
eingil av himlinum gleðiboð ber:
Tykkum í dag er ein Frelsari føddur!
Skjótt fóru tíðindi runt tá við ferð.
3. Har eru himmalskir herskarar stórir,
lovandi Gudi, á hæddini er,
latið tí okkum her saman við teimum
bera fram lovsong – tað gleði oss ber.


text:
Vit eru størsta heilsøla landsins og kunnu lata røttu vøru fyri rættan prís.
Vit kunnu tryggja fjølbroytni, sum umfatar bestu góðsku- og merkjavørur. Vit hava eisini altíð eitt úrval av teimum allarbíligastu gerandisvørunum, sum fullfíggjar eitt vøruúrval, ið er rætt samansett.
Vørur og tænastur til handlar
Poul Hansen er við sínum 70 starvsfólkum størsta heilsølan í Føroyum. Við drúgvum 90 ára royndum hevur fyritøkan bygt upp eitt fjølbroytt dygdarúrval av merkjavørum, og hevur áleið 5.000 vørur á vøruskránni á detailøkinum. Harafturat umfatar vøruskráin á cateringøkinum áleið 12.000 vørur.
Serføroysk og dygdargóð matvøruframleiðsla; góðkend av Heilsufrøðiligu starvsstovuni.Soleiðis tryggjar Krás smakkin


text:
Kæruvegleiðing
Um tú vilt kæra eina avgerð hjá bankanum, vend tær so til tína bankadeild.
Bankadeildin viðger tína kæru, og um tú ikki tekur undir við niðurstøðuni, kanst tú seta teg í samband við løgfrøðiligu kærudeild bankans. Tú kanst biðja bankadeildina seta teg í samband við kærudeildina, ella tú kanst seta teg beinleiðis í samband við kærudeildina.
Ábyrgd av at viðgera kærur hevur regluvarðar- og løgfrøðideildin undir stjórnarskrivstovu bankans. Tú kanst eisini seta teg beinleiðis í samband við regluvarðar- og løgfrøðideildina umvegis bræv, telefon ella teldupost.
Um tú ynskir at fáa nærri kunning um møguleikan at kæra til Peningastovnskærunevndina (Pengeinstitutankenævnet), ert tú vælkomin at venda tær til regluvarðar- og løgfrøðideild bankans:
BankNordik
Stjórnarskrivstovan
Att: Compliance/Legal
Oknarvegur 5
Postboks 3048
FO-110 Tórshavn
Telefon: 330 330
Teldupostur: compliance@banknordik.fo


text:
Fígging av arbeiði móti rúsevnismisnýtslu
27. juli 2019
Her er nakað, sum ikki er í lagi hjá okkum.
Fyri nøkrum døgum síðan hoyrdu vit, at Heilbrigdi skuldi steingja í fleiri vikur vegna vantandi játtan, og í Degi & Viku, týsdagin varð sagt, at tað ongantíð hava verið so nógv rúsevni millum ung sum nú.
Samstundis velur landsstýrið 0,5 milliónir um árið í 3 ár til Chad at hjálpa ungum har við rúsevnistrupulleikum - bara gott um tað. Har skulu vit eisini gera okkara part.
Men, hvat við øllum teimum, sum hava trupulleikar í okkara egnað landi og hvat við øllum teimum, sum mest sannlikt fara at fáa trupulleikar av rúsevnum?
Sum støðan er nú í Føroyum, so tørvar m.a. tollvaldinum nógv meira orku til eftirlit og á hinari síðuni eru tað ikki nóg nógv viðgerðarpláss í landinum og tey, sum eru, mugu steingja vegna ov lítla játtan, tá allar mest er brúk fyri teimum, nú tá stevnur og festivalar eru og rúsevni tykjast at verða ein sjálvsagdur partur av teimum.
Á heimasíðuni hjá Heilsu- og innlendismálaráðnum sæst, at tað eru 8 pláss á Eiði til ung millum 18 og 25 ár, og tað stendur als ikki mát við tørvin.
Heilbrigdi og Blákrossheimið hava 35 pláss og tað nøktar heldur ikki tørvin.
Ferðafólkatalið er støðugt vaksandi, men tað sæst ikki hjá tollvaldinum, at tað koma fleiri fólk í starv har, og tað ger neyvan eftirlitið við rúsevnum betri.
Eg spyrji meg sjálva, hvar er okkara solidaritetur ella um hann er har.
Vit eiga at hjálpa, har tað er brúk fyri tí, men tað er ikki í lagi, at vit forsøma okkara egnað fólk.
Játtanin til tollvald og viðgerðarstovnar eigur at hækkast og eisini eigur landið at útvega fleiri pláss til ung við rúsevnismisnýtslu, so vit í nógv størri mun taka hond um teir trupulleikar, sum gerast alsamt størri.
Sunneva Simonsen Ludvig
valevni til løgtingið fyri Sambandsflokkin
RN
Aftur


text:
Matur hoyrir ikki heima í skrellispannini
Avlop av mati kann brúkast í øðrum rættum ella frystast til eitt annað høvi. Ikki einans er hettar gott fyri umhvørvið og pengapungin, men tað lættir so sanniliga eisini um matgerðina ein annan dag.
Minst til at hava reinføri í ordan, tá ið tú fæst við restir!
Tit eru vælkomin at senda tykkara íkast til okkara kova við telduposti til matoydsl@gmail.com
Kips
við restum av rugbreyði
Rugbreyðskips
- Rugbreyð ella restir av rugbreyði
- 1 dl olju
- Salt
Sker breyðið í heilt tunnar flísar og sker so flísarnar í kvartar bitar.
Legg bakipappír á skuffuna og legg kvartu bitarnar á. Pensla teir væl við olju og stroy salt á.
Baka teir í 25-30 min. á 150°. Lat teir kølna og koyr teir so í eina krukku ella ílat við loki.
Spagetti/pasta
restir
Dugir nakar at kóka júst røttu mongdina av spagetti? Nei, ha?
Høsnarungarestir
á steikipannuna
Tað er neyvan bara hjá okkum, at høsnarungi ofta er eftir frá sunnudagsdøgurðanum. Við hesum rættinum fært tú brúkt restirnar og har við gjørt ein lættan og leskiligan rætt.
Bananísur
við tilhoyri
Fryst bananir og ger ein lekkran ís!
Grønmetissúpan
við brokkoli
Vælsmakkandi súpan úr grønmetisrestum.
Popkakur
við restum av kaku
Eitt satt hitt til barnaføðingardagar!
Stelkaslaw
við restu av brokkoli og blómkáli
Ongin orsøk at tveita stelkar burtur!
Pitsasniglar
við restum av rugbreyði og tomatsuppu
Tvær flugur við eitt smekk – pitsasniglar og rugbreyð
Súreplabitar
við restum av havragreyti
Ger leskiligar súreplabitar við restunum av havragreytinum – gott sum eyka í matpakkanum.
SUMMARRULLUR
við restum
Eigur tú restir frá døgurðanum í gjár? Kanska fleskasteik, oksakjøt, fisk ella høsnarunga? So kanst tú gera tær hendan leskiliga rættin, sum eisini er stuttligur at seta saman. Hesar summarrullurnar, sum hava uppruna úr Vietnam, eru blivnar sera vælumtóktar heima í Føroyum.
LASANJA
við grønmeti
Lasanja er ein fastur táttur heima hjá okkum, tá ið køliskápið skal tømast. Tað eru ongar reglur fyri, hvat kann og hvat ikki kann fara í. Alt slag av grønmeti, salati og osti kann brúkast.
KNEKKBREYÐ
við restum av greyti
Avlop av havragreyti kann eisini brúkast til annað enn fyllu í skrellispannini.
Blanda kjarnur og fræ eftir egnum ynski (dømi: sesam-, sólkjarnu- og hørfrø og graskerkjarnur) í avlopið av havragreytinum og smyr tað sum eitt tunt lag á bakipappír.
Stroyð kanelsukur oman á. Set síðani at baka á uml. 150° stigum, til knekkbreyðini eru gyltbrún og knasandi
– halt eyga við teimum so tey ikki brennast.
SUPPA
úr grønmetis- og høsnarungarestum
Tá ið tú steikir høsnarunga og hevur grønmeti saman við, so ber til at útvega ein leskiligan “fond” úr restunum.
Stelkar og endar av grønmetinum, umframt skrokkurin av tí stokta høsnarunganum, skulu í eina grýtu og smá kóka í 30 min. Síla síðani í eitt lufttætt ílat og stilla í køliskápið.
Nú hevur tú grundtilfarið til eina suppu, ið smakkar himmalskt!
HEIMAGJØRT RASP
Eigur tú restir av rugbreyði, so ber til at gera tað um til rasp.
Breyðið skal vera turt, tað kann eisini turkast í ovninum. Brót síðani breyðið í minni stykkir og blenda tað til rasp.
KLATTAR
úr rísrestum
Restir av rísi rigga serstakliga væl at gera um til klattar.
Tilfar
2 koppar av kókaðum rísi
2 spsk. mjøl
1 spsk. sukur
1 tsk vaniljusukur
1 egg
Píska alt saman og stoyt smáar nøgdir á eina steikipannu. Júst á sama hátt sum, tá ið tú gert amerikanskar pannukøkur.
Tá ið klattarnir eru bakaðir, kanst tú stroya flormelis og ahornsiropp oman á.
RUDDA FRUKTKURVINA
Eru fruktirnar byrjaðar at síggja eitt sindur gamlar og “rukkutar” út, so ber til at baka tær.
Sker fruktirnar í stórar terningar (nærum øll frukt kann brúkast) og legg tær í eldfast fat og stroy sukur omaná.
Lat tær baka í ovninum í uml. 30 min. á 200°. Borðreið við vaniljuísi.


text:
Landørnin (lat. Aquila chrysaetus L; da. Kongeørn) — eisini kallað kongaørn — líkist havørnini, men er nakað minni. Hon eigur í mongum londum her um leiðir, eitt nú Noregi og Svøríki. Reiðrið hevur hon helst uppi á høgum fjøllum inni í landinum. Tað er ein rættur skaðafuglur. Mest føðir hon seg av harum og fugli, men tekur eisini størri dýr, lomb, hundar, kettur, revar o. a. Ræ legst hon eisini á; og stundum kelkar hon so nógv í seg, at hon illa orkar á flog.
Ikki so fáar ferðir er tað hent, at hon hevur tikið børn. Í einum dali í Noregi tók hon ikki langt síðani eitt 4 ára gamalt barn. Tað var farið út í túnið, og stutt eftir saknaðu tey tað burtur. Í stundini fóru nógvir menn at leita, og morgunin eftir funnu teir tað í tryggum svøvni. Ørnin hevði ikki orkað at bera tað allan vegin í senn, men lagt tað á ein stall í einum høgum hamri. Tað var heilt óskalað og segði, at ein stórur fuglur hevði borið seg. — Í Føroyum veit eingin landørn vera sædda.
Úr: Mikkjal á Ryggi: Fuglabókin, Dýralæra II. 1951.


text:
Orð og lag: Matt Redman
Týtt: Árni Jacobsen
Upprunaheiti: 10000 reasons
Til nýggjan dag rísur sól úr kavi,
eg aftur sang tín syngi tá.
Hvat enn fór um bak ella fyri framman liggur,
á kvøldi sama sang eg syngja má.
Stórur Harri mín er,
stórur hann er.
Prísið hans stóra navn.
Tí sum ongantíð fyrr
sál mín skal prísa hans stóra navn
Tín miskunn stór er og rík tín náði,
stórt er títt navn og æru vert.
Tín góðska fær sál mína lovsong tín at syngja
og takka, at tú mær so dýrur ert.
Tá so ein dag her mín máttur viknar,
og endin nær – eg fara má,
í Himmalsins dýrd við teim dýrakeyptu skarum
eg sama sang í ævir syngi tá.


text:
Arbeiðspláss
Jákup B
Nú er møguleiki at sleppa til skips í summarferiuni
Hevur tú ein dreym um at royna sjólívið? So er bara at halda teg framat, tí í summarferiuni verður møguligt at sleppa ein túr við línuskipinum Jákup B. Umborð á einum skipi eru nógvar vandastøður. Tí er neyðugt, at tú dugir at samstarva, spyrja og lurta eftir.
Nakrar av uppgávunum, ið tú kann vænta at røkja á hesum arbeiðsplássinum eru:
- At standa við rulluna
- At kryvja
- At standa við splittaran
Um tú ynskir at mynstra umborð á Jákup B, saman við Ung í arbeiði, so er neyðugt at tú hevur oljuklæðir og styvlar við tær. Afturat hesum er neyðugt at tú hevur bláubók og siglingarbók. Trygdarskeið er ikki eitt krav, men hevur tú tikið hettar skeiðið, so er tað ordiliga gott.
Óli M. Lassen er stjóri í felagnum EFHO, ið eigur Jákup B, og á hesari leinkjuni bjóðar hann tær "Vælkomin til arbeiðis"
Leita tær nærri kunning um E.F.H.O., við at trýsta á slóðina niðanfyri.


text:
Útgivið tann: 08.01.2014
Røkka ella støkka (Marius Staksberg)
Skrivað hevur: Jógvan Andersen
Tað er vanligt, at orðafelli verða lánt úr einum máli í annað, sbr. ein dropi í havinum, sum eisini finst í donskum: en dråbe i havet og í enskum: a drop in the ocean. Men tá ið vit hava orðafelli frammanundan í málinum, sum byggja á heimliga grund, er eingin orsøk til at taka við teimum fremmandu, tvørturímóti. Í sambandi við orðafellið sum sild í tunnu, sum kemur úr donskum: som sild i en tønde, hevur onkuntíð verið víst á, at vit hava eitt føroyskt orðafelli við nett somu merking, nevniliga sum seyður í rætt, so hví ikki heldur brúka tað. Men við hvørt verður tikið við tílíkum orðafellum, vanliga úr donskum, uttan at týðingin er serliga væleydnað. Eitt dømi er bera ella bresta, sum verður sagt, tá ið hidið verður, at nú er seinasti møguleiki, og at ein seinasta roynd eigur at gerast. Hetta er danska orðafellið briste eller bære, sum er sera leysliga týtt til føroyskt. Orðið briste merkir m.a. 'slitna, støkka', meðan bære eitt nú merkir 'halda'. Her hava vit eitt føroyskt orðafelli: røkka ella støkka við somu merking sum tað danska, so hví ikki siga: "Nú má røkka ella støkka" heldur enn: "Nú má bera ella bresta."


text:
Menning av persónligum og sosialum førleikum er ein fortreyt fyri at børn kunnu fáa ein góðan uppvøkstur. Tað er sera avgerandi fyri
lívsgóðskuna hjá barninum, hvussu hesir førleikar fáa loyvi at mennast.
Fyribrigdi
persónligir menning umboðar hugtøk sum
·
Sjálvvirðið
Sjálvsálit
Sjálvstøðug
Samstarv
Felagsskapurin
Tá børn eru saman í Barnagarðinum, er tað ein nátúrlig tilgongd
at tey finna saman í spælið. Og spæl er besti háttur hjá barninum at tilogna
sær persónligar og sosialar førleikar. Kenslur sum vreiðið, sorg, eydna, bangilsi o.s.fr eru kenslur barnið hevur
møguleika at royna ígjøgnum spæl. Og hesar eru við til at styrkja barnið og
geva tí royndir við øllum kensluskalanum, og á tann hátt vera kensluliga ílatin
til lívið.
Námsfrøðiligi leikluturin er at styrkja barnsins evnir, til
at vera broytilig og rúmlig. Hjálpa teimum at lata eyguni upp fyri tí dýrgripi,
sum liggur í einum vælvirkandi felagsskapi. Har mann bæði gevur og far, t.v.s
at barnið lærir at handfara egnan og annans tørv.
Barnsins fjølbroytta persónliga menning, er treyta av einum
áhugaðum og hugfangandi umhvørvið. Sum bæði vil barninum nakað, eins og tað
viðurkennir og hugfangar seg í barnsins
tileggjan í verðina.


text:
Setrið fær rektara úr Skotlandi
Stýrið fyri Fróðskaparsetur Føroya hevur avgjørt at seta Chik Collins úr Skotlandi sum rektara næstu fimm árini.
Tá freistin var úti 28. mai, vóru átjan umsóknir komnar inn til starvið, og ein samd setanarnevnd mælti til at velja Chik Collins.
Nýggi rektarin er professari í politiskari sosiologi og málvísindum, og hann hevur neyvar kunnleikar til granskingar- og útbúgvingarøkið bæði sum granskari og undirvísari. Hann hevur drúgvar leiðsluroyndir bæði sum deildarleiðari, varadekanur og settur dekanur á University of the West of Scotland.
Setanarnevndin legði dent á, at nýggi rektarin í verki hevur víst evni at skapa undirtøku millum starvsfólk, at samstarva við uttanhýsis partar og at finna røttu javnvágina millum at hugsa strategiskt og at vera sera praktiskur í gjøgnumføring av ætlanunum.
Chik Collins byrjar 1. september 2019, og samstundis fer Sigurð í Jákupsstovu úr starvi. Sigurð í Jákupsstovu hevur verið rektari seinastu 8 árini, og hevur staðið á odda fyri eini stórfingnari menning av Setrinum við øktum tali av lesandi, útbúgvingum og granskingarvirksemi.
Ein tann fyrsta uppgávan hjá nýggja rektaranum verður at dagføra langtíðarætlaninar fyri Setrið í tøttum samstarvi við stýrið, starvsfólk, lesandi og uttanhýsis partar.
Starvið sum rektari á Fróðskaparsetri Føroya er áramálssett til 5 ár við møguleika at leingja við 3 árum.
---
Fleiri upplýsingar um Chik Collins eru at finna á https://research-portal.uws.ac.uk/en/persons/chik-collins.
-
10.10.2019 Setrið Søgu- og samfelagsdeildinBuSK verkætlanin vunnið NPA Arctic Award 2019Fróðskaparsetrið hevur seinastu trý árini verið partur av Bu...
-
08.10.2019 SetriðSNILDA FRAMTÍÐINSMART CITIES IN THE ARCTIC Hvussu kunnu vit við snildum og ...
-
07.10.2019 Setrið Føroyamálsdeildin Til lesandiAT VERA ELLA IKKI, TAÐ ER TAÐSeinnapartsseminar um Shakespeare og Hamlet í Kongshøll Útb...


text:
Liverpool pressaði og pressaði, men Manchester United vardi seg til 0-0 í stórdystinum í kvøld.
Við meistarligari hjálp frá málverjanum David de Gea.
Dysturin vísti annars ein ósjónligan Paul Pogba á miðvøllinum hjá United, og ein nærum útbrendan Zlatan Ibrahimovic sum ikki fekk ein einasta málmøguleika móti Liverpool.
0-0 merkir at Liverpool liggur nummar 4 á stigatalvuni, tvey stig aftanfyri Manchester City og Arsenal og eitt stig aftanfyri Tottenham. Manchester United liggur sum nummar sjey.
What a wonderful goalkeeper David de Gea is. 2 outstanding saves.— Gary Lineker (@GaryLineker) 17. oktober 2016
Um tú veitst okkurt, sum VP ikki veit - skriva so til vp@vp.fo


text:
Landsfelag Pensjónista: Áheitan til politisku flokkarnar
Landsfelag Pensjónista vil í samband við komandi val heita á politisku flokkarnar, at taka viðurskiftini hjá pensjónistum við í valskránna, har m.a. hesi mál hava stóran týdning:
1. Útgjald frá Samhaldsfasta skal verða skattafrítt.
Samhaldsfasti verður skattaður tvær ferðir í dag - við inngjald og við útgjald. Hetta eigur at broytast somuleiðis sum aðrar pensjónir, sum í dag verða skattaðar við inngjald og eru tí skattafríar við útgjald.
2. Hækka grundupphæddina.
Skattafría grundupphæddin skal hækkast við í minsta lagi 580 kr., sum hon varð lækkað við í 2016.
3. Mótrokningarfría inntøkan skal hækkast upp til kr. 100.000.
Tað skal kunna løna seg hjá pensjónistum at arbeiða eftir pensjónsaldur. Í dag verður viðbótin mótroknað, tá inntøkan fer uppum kr. 61.900 fyri støk og kr. 80.000 fyri hjún, og tá er brennistuðulin eisini tikin burtur. Mælt verður eisini til, at mótrokningarprosentið í viðbótini verður lækkað frá 60% til 30%.
4. Fráfaringaraldurin skal burtur.
Tað skal lóggevast, at tað ikki er loyvt at siga fólki upp vegna
aldur. Pensjónsaldur skal ikki vera tað sama sum fráfaringaraldur á arbeiðsmarknaðinum. Tað skal ikki verða aldurin, men arbeiðsførleikin, ið avger, um ein skal av arbeiðsmarknaðinum ella ikki.
13. aug. 2019
Landsfelag Pensjónista


text:
Starvsmannafelagið: Kanningar vísa, at nógv fólk arbeiða niðursetta tíð. Hetta er eisini galdandi fyri limirnar í Starvsmannafelagnum. Serliga er tað ein stórur partur av kvinnum, sum arbeiða niðursetta tíð, tó at fimta hvør kvinna, ið arbeiðir niðursetta tíð, kundi hugsað sær at arbeitt meira.
Støðan hevur fíggjarligar avleiðingar fyri starvsfólk í niðursettari tíð og fyri familjur teirra, og ávirkar pensjónsuppsparingina. Stóra talið av kvinnum í niðursettari tíð er sostatt eitt av størstu vandamálunum, tá ræður um javnstøðu í Føroyum.
Fólk, sum vilja arbeiða niðursetta tíð, eiga at sleppa tað, eisini um tað er eitt fyribils ynski.
Starvsmannafelagið heldur, at starvsfólk, sum vilja tað, eiga at fáa møguleika at arbeiða fulla tíð ella at fara upp í tíð.
Um tú veitst okkurt, sum VP ikki veit - skriva so til vp@vp.fo


text:
Steinstólpa
Steinstólpa (frøðiheiti Oenanthe oenanthe) kemur á summarmála, søgdu tey gomlu; men ikki er tað á hvørjum ári, hon vinnur fram í rættari tíð. Ei undur í. Um veturin er hon suðuri í heita Afrika, og vegurin haðani er bæði langur og torførur. Fyrsta strekkið gongur lætt, men brátt møtir Miðjarðarhavið. Tó at hon als ikki. sær yvir um tað, kennir hon á sær, hvar ið smalast er, og heldur so á har. Síðani gongur leiðin norður gjøgnum Spania ella Italia, men har er fólkið so illa vant, at tey skjóta smáfuglar, so hon má vara seg væl. Hevur hon bjargað sær norður móti markinum, so møtir annar vandin — hon má upp um fjøllini, og tey eru mangar ferðir hægri og breiðari enn størstu fjøll í Føroyum. Haruppi liggur altíð kavi; ofta slær hann í rok, og tá er ikki tespiligt hjá lítlum fugli — summar stirðna í hel. Er hon vunnin niður hinumegin, so hevur hon makliga ferð eina tíð — slætt land og hampiligt fólk, sum letur smáfugl hava frið. Men so kemur seinasta ódnartakið — hitt breiða havið við sínum misjavna veðurlag. Fáa tær høgættarstorm, so reka mangar burtur av leið og lata lív. Men tær nógvu koma fram — móðar og útstrevaðar, so fyrstu dagarnar er lítið um tær. Tá ið tær eru hvíldar, láta tær so lystiliga, hjartansglaðar um at vera komnar aftur til heimland sítt, tær grýtutu Føroyar.
Grót dámar steinstólpu væl; mest setur hon seg á garðar og varðar ella stórar steinar — og altíð ovast á, tí vítt útsýni vil hon hava. Lætt er at kenna makarnar at. Steggin er blágráur omaná, bøgan morgrá; í neðra eru bæði reydlig, men steggin er bleikari; steggin er svartur um vangan, bøgan bleik. Hon eigur í gørðum og veggjaholum og millum urðagrót. Reiðrið er av grasi, ofta við broddaull, faksi ella fjøður innaní. Eggini eru blá, 6—8 í tali. Eftir 14 døgum eru ungarnir útkomnir. Mest er tað mamman, ið føðir teir; pápin situr stutt frá og kvøður fyri teimum: tsjipp tsjipp jü, sigur hann. Floygdir ungar líkjast mest bøguni, men eru meir illlittir.
Um mikkjalsmessu rýma tey, steggjarnir fyrr, ungar og bøgur seinni.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Greinar í Vinna
Gandi komin á Fuglafjørð
Kl 13 í dag 12. mai kom eitt skip afturat flotanum í Fuglafirði. Hornorkestrið spældi, og nógv fólk var møtt upp at taka ímóti. Skipið verður klárt at fara til fiskiskap um 2 – 3 …
Nýggjur rækjutrolari ávegis til Fuglafjarðar
Tað er eitt felag við Jón Nolsøe Olsen av Kambsdali, ið skal keypa trolaran. – Skipið kemur í flotan sum rækjutrolari.
Keypsprísurin er ókendur.
Trolarin kallast “Gandi”, er smíðaður í 1986 í Norra, hevur heimstað í Íslandi, …
Móttøka
Í sambandi við stjóraskifti bjóða vit til móttøku hósdagin 25. oktober kl. 15-17.
Saman við samstarvsfeløgum og viðskiftafólki vilja vit fegin heilsa nýggja stjóranum Odd Eliasen vælkomnum
og takka fráfarandi stjóranum Bergi Poulsen.
Móttøkan verður hildin á Fóðurgoymsluni …
Ullamóttøkur kring landið í juli/august mánað
Tikið verður ímóti reinari og turrari ull soleiðis:
Í Vági: Á Gørðunum: frá týsdegi 31 juli. Til og við mikudagin 8. august allar dagar kl 10-12 og 13-17
Sandoy – í norðara seyðahúsinum hjá Ottari í Uttastovu: …
Høgaberg komin á Fuglafjørð
Høgaberg kom á Fuglafjørð í morgun.
Framherji hevur keypt Høgaberg úr Póllandi til at taka ímóti makreli og at fiska makrel.
Reiðarin, Annfinn Olsen sigur, at tað verða eini 50 mans við Høgabergi, og at ein lítil …
Nýggjur Høgaberg kemur til Føroyar í komandi viku
Nýggi Høgaberg kemur á Fuglafjørð í komandi viku, hetta er ikki tann sami sum keyptur varð til Føroyar í fjør. Hesin Høgaberg hevur 40 tons størri frystiorku.
Høgaberg kemur at taka ímóti makreli úti á feltinum …
Góðveður eisini á sjónum.
Vit hava óivað øll bæði sæð og hoyrt um hvussu gott veðrið hevur verið á føroyalandi.
Líka so gott er veðrið hjá sjómonnunum.
Hesar myndirnar eru tiknar í morgum vestanfyri Føroyar. Myndirnar eru tiknar umborð á partrolaranum …
Fagranes komin til Fuglafjarðar
Í vikuni kom útróðrarbáturin ‘Fagranes’ til Fuglafjarðar. Tað er Niels Pauli Toftegaard sum eigur bátin.
Báturin tekur 10 tons og er 35 føtur til longdar. Hann er keyptur úr Limfjørðinum og varð silgdur til Århus, haðani …
Fuglafjørður ein altjóða havn
“Jenny N” á FuglafjørðSkipavitjanirnar í apríl mánaði vóru omanfyri miðal. Í alt 71 vitjanir, av teimum vóru 37 útlendskar. Brutto tonnagan 180.000 í alt, av teimum 133.000 útlendskt.
Arbeiða enn við ætlan um uppsjóvarvirki
Einki uppsjóvarvirki kemur í Fuglafirði í ár, men ætlanin er ikki slept, sigur Sigurð Simonsen, borgarstjóri
Arbeitt verður framvegis við at byggja eitt uppsjóvarvirki í Fuglafirði, men tað verður ikki so stórt, sum upprunaliga ætlað.
Í Fuglafirði …
Nýggja kajin farin
Nýggja kajin sum Fuglafjarðar kommuna er við at gera til eitt møguligt uppisjóarvirkið, hevur í illveðrinum í nátt skrætt seg leyst og er koppað í havið.
J & K Petersen stendur fyri arbeiðinum, og komið var …
Bryggjukantur
J & K Petersen eru nú byrjaðir uppá kajkantin sum skal sambinda Olju- og Tunnilsbryggjuna. Hetta er fyrsta stigið í ætlaðu uppisjóarverksmiðjuni sum ætlanir eru at byggja á økinum.
Í komandi viku kemur stóri kranin, og …
Minningarhald teirra sjólátnu
Minningarhald varð hildið í oysandi regni, við minnisvarðan teirra sjólátnu í kirkjugarðinum.
Hetta varð møguliga tilætlað myndatala.
Skráin var fylgjandi:
Felagssangur: Nú hvítna tindar (Orð: Robert Jensen, umyrkt eftir N.F.S. Grundtvig)
Kransar / blómur verða lagdar við minnisvarðan
Felagssangur: Eg …
Semja um svartkjaftin komandi ár
Strandarlondini Føroyar, Ísland, Noreg og ES eru undir samráðingum í London í dag vorðin samd um at áseta heildarkvotuna av svartkjafti fyri 2012 á 391.000 tons. Kvotan, sum strandarlondini býta teirra millum, verður 359.881 tons. …
Góð tíðindi
Sambart Regin Jacobsen, stjóra á Bakkafrost so fer Laksavirkið í Fuglafirði at byrja uppá framleiðslu aftur – møguliga beint eftir ársskifti.
Táið Havsbrún, sum átti alibrúkini Viking Seafood og Faroe Farming. í summar bleiv partur av Bakkafrost økti …


text:
OGNIR til sølu/leigu
BYGDARRÁÐSFUNDIR
KORT
VEÐRIÐ
Flaggdagshaldið 2014
23.04.2014
Flaggdagshald verður uttan fyri Miðhøllina í skúlanum í Frammibø flaggdagin 25. apríl 2014 kl. 16.00.
Fróði Skúvadal, næstformaður í kappróðrarnevndini hjá VÍF , heldur flaggdagsrøðuna, og Vestmanna Hornorkestur luttekur.
Beint aftaná sjálvt flaggdagshaldið verður eins og undanfarin ár skipað fyri renning.
Tá ið rennararnir eru farnir avstað, verður nýggja 5 mannafarið Havfrúgvin sýnd fram. Kvinnurnar, sum manna Havfrúnna, fara at selja stigpartabrøv og tombola verður eisini.
Vestmanna Kommuna bjóðar vatn og frukt og somuleiðis ein drekkamunn við onkrum afturvið inni í Miðhøllini aftan á haldið og renningina.
Renniteinarnir
Tveir teinar eru at velja ímillum. Á longra teininum, sum er 5,8 km, verður runnið/gingið frá Miðhøllini, inn eftir Ovara Vegi, inn á Fjørð, út eftir Niðara Vegi, Bakkavegi, niðan ígjøgnum Gerðisbrekku, út á Stíggj og inn eftir Gerðisvegi og Toftavegi. Málið er við frammanfyri Miðhøllina.
Styttri teinurin, sum er uml. 3,2 km, er frá skúlanum, inneftir Ovara Vegi, inn á Fjørð, út eftir Niðara Vegi, niðan ígjøgnum Heygabrekku, og niðan til málið.
Til ber at síggja teinarnar við at trýsta á myndina niðanfyri, so hon gerst størri.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Eina fjórðings milliard í halli. Tað er úrslitið hjá Skansa Offshore í fjør.
Skansi Offshore P/F hevur havt ársaðalfund, har ársroknskapurin fyri 2015 varð lagdur fram og góðkendur. Úrslitið gjørdist tað ringasta í søgu felagsins, og vánirnar fyri 2016 eru enn verri.
- Marknaðurin fyri frálandaskip er undir stórum trýsti í løtuni orsaka av ov stórum útboði av skipum, minkandi íløgum og virksemi hjá oljufeløgunum. Ein týðandi orsøk til minkandi íløgurnar, er stóra fallið í oljuprísinum síðan 2014, staðfestir Jens Meinhard Rasmussen, stjóri, í tíðindaskrivi.
Úrslitið er merkt av serligum niðurskrivingum av skipssvirðum á 256 mio. kr. Niðurskrivingin er gjørd út frá metingum frá óvildugum meklarum, umframt við atliti til framtíðarútlitini.
Ársúrslitið hjá samtakinum áðrenn minnilutapartar gjørdist eitt undirskot á 241 mio. kr. Eginpeningur við árslok í 2015 var 115 mió kr. Fíggjarstøðan hjá samtakinum javnvigaði við 1,2 mia. kr.
- Mett verður at marknaðarviðurskiftini verða avbjóðandi í rúma tíð. Skansi Offshore hevur tí, eins og flest onnur reiðarí í hesum marknaðinum, verið í samráðingum við sínar fíggjarstovnar fyri at fáa eina avtalu, sum tekur hædd fyri krevjandi marknaðarviðurskiftum komandi árini. Í einum marknaði, har skip vera løgd upp, feløg fara av knóranum, starvsfólk missa arbeiða og serfrøði hvørvur, er at fegnast um, at fíggjarstovnar hava víst Skansi Offshore álit, við at gera nýggja avtalu við felagið. Avtalan er góðkend av øllum 8 fíggjarstovnum sum fíggja felagið.
Skansi Offshore eigur og rekur 5 nýmótans frálandaskip, harav øll arbeiða í Norðsjógvinum í løtuni. Felagið hevur langtíðarsáttmálar fyri 3 av skipunum. Sáttmálarnir eru við BP, BG og Det Norske Oljeselskap.
Hjá Skansi Offshore samtakinum starvast í dag 131 starvsfólk, harav 120 sjófólk, allir føroyingar.


text:
Fyrilestrarnir á Vinnudegnum hesuferð eru allir hvør á sín hátt knýttir at teimum avbjóðingum, sum vinnan hevur í løtuni, og vit vænta okkum ein áhugaverdan og fjøltáttaðan dag.
Á degnum verða Ársins Virki og Ársins Átak kosin, eins og veitsla er á Hotel Føroyum um kvøldið. Sum nakað nýtt verður opið hús í Vinnuhúsinum aftan á tiltakið í Norðurlandahúsinum.
Bussar koyra frá Norðurlandahúsinum niðan í Vinnuhúsið kl. 17.45 og úr Vinnuhúsinum niðan á Hotel Føroyar kl. 18.45.
Prísirnir fyri Vinnudagin 2009 eru hesir:
Limaprísur* fyri tiltakið í NLH er kr. 1.300
Limaprísur* fyri tiltakið í NLH og veitsluna á Hotel Føroyum er kr. 2.100
Prísur fyri ikki-limir fyri tiltakið í NLH er kr. 1.700
Prísur fyri ikki-limir fyri tiltakið í NLH og veitsluna á Hotel Føroyum kr. 2.500
Tilmeldingarfreistin er 21. september.
Verið vælkomin.
Skráin til Vinnudagin 2009 sæst her.
Les meira um fyrilestrahaldararnar her.


text:
Aftast til vinstru: Vár Edvardsdóttir, Rikka Allansdóttir Joensen, Elin Hovgaard, Jasmin Prior Braga, Emma Vilhelmsdóttir, Joan Hovgaard.
Húkandi: Lisa Haraldsen, Karin Vang Jacobsen, Vár Egilsnes Petersen, Lea Kjartansdóttir, Sonja Klein
Liggjandi: Jóhanna Kjelnæs
Gentur U13 spælt seg í steypafinaluna
ítróttur15-09-2019 - 15:21 - Jóanis Nielsen
Fyri løtu síðan spældu okkara gentur U13 seg í steypafinaluna við at vinna á FC Hoyvík. Dysturin endaði 0-0, og eftir longda leiktíð hevði hvørki liðið fingið hol á. Vit vunnu so brotsparkskappingina 5-4, og skulu sostatt leika í sjálvari stepafinaluni.
Dysturin var rættiliga javnur ímillum tvey sterk lið. Tað var eisini rættiliga sjónligt, at hetta vóru tvey lið sum veruliga ætlaðu sær at fara allan vegin. Eftir tvær ferðir 20 minuttir, stóð tó enn 0-0. So var farið víðari til tvær ferðir fimm sera spennandi og intensar minuttir, men enn einki mál.
Uttan mál varð so farið til altíð nervapirrandi brotsparkskapping. Og har gjørdist málverji okkara, Jóhanna Kjelnæs, stóra hetjan við at bjarga fimta brotsparkinum hjá FC Hoyvík. Vit áttu so seinasta skotið, og, undir stórum trýsti á málverja og skjútta, var tað okkara Sonja Klein sum helt høvdið kalt og setti punktum við sigursmálinum til 5-4.
Eftir ætlan skal finalan, sum verður móti HB, spælast tann 21. septembur. Orsaka av uttanlandaferð hjá ungdómsorkestrinum, verður hon møguliga flutt. Tað frætta vit um seinni.
Kelda og mynd: 07Vestur.fo.


text:
Heilsuhjálparanæmingur í starvsvenjing
Minkaði um vandan fyri trykksárum og lungnabruna
Eg var sera spent at fara út í starvsvenjing, sum heilsuhjálpari, á einum ellisheimi.
Tann eini borgarin, sum eg valdi mær, hevði ligið so leingi í seingini at kroppurin var blivin skeivur, kundi ikki liggja á síðuni og hann hevði stívar og óvikandi liðir.
Hetta kemur oftani av lammilsi aftaná ein heilabløðing ella blóðtøpp. Borgarin fekk venjing við fysioterapeuti eina ferð um vikuna og eg var við til hansara venjingar. Tað gav mær so møguleikan at gera heimavenjingar hvønn dag saman við borgaranum, sum ein part av røktini í arbeiðinum. Borgarin var so glaður og fysioterapeuturin sá mun fyri hvørja viku hann kom til borgaran.
Vit gjørdu av saman við borgaranum, at nú skuldu vit royna at leggja hann á síðuna. Við at gera hetta hvønn dag, arbeiddi eg sjúkrafyribyrgjandi og minkaði um vandan fyri at fáa trykksár og lungnabruna. Og gav honum eisini møguleika fyri tí vælveru tað er, at kunna flyta seg sjálvur á liðina, tá ein hevur brúk fyri tí.
Eftir hetta var borgarin lagdur á síðuna hvønn dag, skiftivís frá høgru síðu, síðani til vinstru síðu.
Tá eg var farin aftur í skúla, fekk eg at vita frá starvsfólkunum, at hesin borgarin hevði megnað at vent sær sjálvum á síðuna.
TAÐ ER STÓRT...!
Hetta er eitt dømi uppá at heildarrøkt, venjing og tvørfakligt samstarv eru umráðandi, fyri at eldri fólk kunnu blíva meira sjálvhjálpin aftur eftir sjúku.
Starvsvenjing
Starvsvenjing gongur fyri seg runt alt landið !
Heilsuhjálparanæmingar eru vegleiðandi 2x12 vikur í starvsvenjing
- á stovni innan eldraøki
- í heimatænastuni
Heilsurøktararnæmingar eru vegleiðandi 3x12 vikur í starvsvenjing
- á stovni innan eldraøki,
- á sjúkrahúsi
- innan fyri psykiatriska økið
Nágreinilig vikutíðarætlan fyri starvsvenjingartíðarskeið.
Innihald í starvsvenjing - heilsuhjálparaútbúgving
Starvsvenjingin gongur fyri seg á ymiskum arbeiðsplássum innan eldraøki.
Starvsvenjingarstaðið virkar fyri, at næmingurin fær upplæring og fjølbroyttar arbeiðsroyndir innan virkni, stuðul, røkt og umsorgan.
Somuleiðis skal næmingurin læra seg grundleggjandi og fyribyrgjandi heilsutiltøk og í tvørfakligum samstarvi vera við til at skapa heildarloysnir og fremja átøk, sum eru lagað eftir borgarans tørvi, og sum skapa samanhang í gerandisdegi borgarans.
Innihald í starvsvenjing - heilsurøktaraútbúgving
Starvsligi útbúgvingarparturin fevnir um ymisk starvsøki í eldraøkinum, og í almanna- og heilsuverkinum.
Starvsvenjingarstaðið virkar fyri, at næmingurin fær upplæring og fjølbroyttar arbeiðsroyndir innan virkni, stuðul, umsorgan, heilsu og sjúkrarøkt.
Í starvsliga útbúgvingarpartinum skal næminguri læra at arbeiða heilsufremjandi og sjúkufyribyrgjandi. Næmingarnir skulu fáa ymiskar og fjøltáttaðar royndir við sjúklingum og borgarum, sum hava tørv á stuðli ella røkt, orsakað av eitt nú sosialum, sálarligum ella likamligum trupulleikum ella sjúkum. Harumframt skal næmingurin ogna sær vitan um tænastur, sum tað almenna, eins og privat virki, kunnu bjóða.
Næmingurin skal gerast førur fyri at greiða úr hondum samskipandi og undirvísingarligt virksemi.
Brot úr Námsskipanini
Starvsvenjingarstaðið hevur ábyrgd av starvsvenjingarpartinum og leggur starvsvenjingartíðina til rættis, við støði í námsskipanini og útbúgvingarbókini hjá næminginum.
Starvsvenjingarstaðið skal avgreiða og allýsa ábyrgd, førleikar og uppgávur í samband við vegleiðing, í mun til yrkisbygnaðin á staðnum. Leiðsla og vegleiðarar skulu kenna ábyrgd teirra og endamálið við útbúgvingini og útfrá hesum lýsa lestrarumhvørvið á staðnum.
Starvsvenjingin skal skipast soleiðis, at eitt námsfrøðiligt endamál er við uppgávum, ið næmingurin hevur, útfrá teimum málum, sum eru fyri starvsvenjingarpartarnar.
Partar av starvsvenjingini kunnu fara fram í venjingarstovu skúlans.


text:
Konservativi Fólkaflokkurin hjá fyrrverandi kanslaranum Sebastian Kurz gjørdist stóri vinnarin á tjóðartingsvalinum í Eysturríki í dag. Tað skrivar bretska tíðindastovan BBC.
Aftaná at nærum allar atkvøðurnar eru taldar er greitt, at Fólkaflokkurin hevur fingið umleið 37 prosent av atkvøðunum, ið er ein framgongd á seks prosentstig frá seinasta vali.
Fyrrverandi samstarvsfelagarnir í høgrapopulistiska Frælsisflokkinum fingu 16 prosent av atkvøðunum á valinum. Og hóast teir báðir gomlu samstarvsfelagnir sostatt nærum hava einsamallan meiriluta er ivasamt, at teir skipa eina nýggja samgongu. Nýval varð nevniliga útskrivað, tí samstarvið millum teir báðar flokkarnir slitnaði fyrr í ár.
Í staðin verður mett, at Fólkaflokkurin fer at kanna møguleikan fyri eina stjórn við teir Grønu, ið fekk 14 prosent av atkvøðunum, og Neos flokkin, ið fekk 7 prosent av atkvøðunum.
Ein annar møguleiki er ein stjórn við Sosialdemokratarnir, ið fekk 22 prosent av atkvøðunum, men tykist undirtøka ikki at vera fyri tí møguleikanum, skrivar BBC.
Stjórnarflokkurin gekk fram
Sebastien Kurz Mynd: Ritzau/Scanpix
Konservativi Fólkaflokkurin hjá fyrrverandi kanslaranum Sebastian Kurz gjørdist stóri vinnarin á tjóðartingsvalinum í Eysturríki í dag. Tað skrivar bretska tíðindastovan BBC.
Sebastien Kurz Mynd: Ritzau/Scanpix


text:
Tað er lív í á Twitter, nú tað er alment, at Føroyar verða partur av nýggja James Bond filminum. Fleiri twitterbrúkarar halda hetta vera stuttlig og forvitnislig tíðindi, og her tosa vit bæði um Føroyavinir og kanska serliga James Bond-fjepparar.
Men - so eru tað eisini tey, ið ikki fegnast um føroyska íkastið í James Bond. Og hvør man tað vera? Grindaaktivistarnir - surprise, surprise.
Alsamt fleiri dagføringar frá mótstøðufólki á Twitter venda sær beinleiðis til James Bond-toymið við at frámerkja @007, sum er almeni Bond-vangin. Hetta byrjaði longu spakuliga í síðstu viku, men nú síggjast fleiri og fleiri, sum finnast at avgerðini at taka senur upp í Føroyum. Aktivistarnir spyrja, hví tey koma til Føroya, har mann drepur grind, og skýra teimum tískil fyri at stuðla barbariskum drápi - somu viðmerkingar, sum vit hava sæð so nógvar ferðir fyrr.
##med2##
Hetta kann tykjast harmleyst. Men vit vita frá royndum, at ágangurin frá aktivistum á socialu miðlunum veruliga kann bera á mál og fáa útlendingar at avlýsa sínar ætlanir í Føroyum. Feskastu dømini eru frá í summar, tá bretin Lewis Capaldi avlýsti sína konsert á G! festivalinum, og hitt høvuðsnavnið Fatboy Slim gav allar sína løn frá G! til ein umhvørvisfelagsskap.
Tað var havfelagsskapurin Blue Planet Society, ið skipaði fyri hesum "mótmælisátakinum", og júst sami felagsskapur roynir eisini at gera vart við seg nú. Á Twitter siga tey, at uttan so, at James Bond er í Føroyum fyri at bjarga grindahvalum, so er tað skuffandi at síggja, at filmað verður her.
##med3##


text:
Basera á undanfari kjak, hvat halda so ávísir føroyskir gudloysingar um núverandi støðuna í Irak?
Islamiskir jihadistar hertaka í løtuni býir og økir í Irak, har hópdráp verða framd og kvinnur og lítlar gentur í hópavís burturførdar og neyðtiknar samsvarandi islamskari lóg.
Hetta er mega ræðuligt!
Og fyri at gera ræðuligt uppaftur ræðuligari kunnu gentur eftir islamskum tekstum líka niður í 9 ára aldur verða roknaðar búnar til samlegu, í hesum høpið til neyðtøku, tað sum í okkara huga samsvarar við pedofili.
Hetta far meg at hugsa um kjakið sum leikaði á fyri nøkrum mánaðum síðani, har vit vístu á útsøgnir og hugburðin hjá ávísum føroyskum gudloysingum (sertakliga FB síðan Kristindómur Lýgur og teirra stuðlum og eftirfylgjarum) í samband við neyðtøku, pedofili og hópdráp; har í hesir lýstu etikin fyri hesum samsvarandi einari gudleysari filosofiskari heimsmynd soleiðis:
"Pedofili er skeivt, men tað er ikki so einfalt sum tú heldur tað vera. Tú heldur at man kann gera endaligar niðurstøður av slíkum slag, tí tú ert eitt simpult óbegáva menniskja, men í veruleikanum broytast slíkar meiningar upp í gjøgnum søguna so tú kanst ikki siga nakað generelt." (Kristindómur Lýgur)
"Tað finst ongin endalig niðurstøðu um hvat er rætt og skeivt. Soleiðis er tað bara." (Kristindómur Lýgur)
"Absoluttir sannleikar og absoluttir skeivleikar finnast bert í høvdinum á trúgvandi menniskjum. Í veruleikanum er onki absolut tá tað snýr seg um moral." (Kristindómur Lýgur)
"Tú fert aldrin at fata, at sjálvt um einkult persónar kunnu hava eina avgjørda meining um, hvat er moralskt og ikki, so er ein langur vegur frá eini persónligari meining til eina generella meining, sum skal verða galdandi til allar tíðir og til øll hugsandi viðurskiftir. Allir gudloysingar hava eina avgjørda meining til spurningar so sum holocaust, neyðtøku ella pedofili, men ongin gudloysingur er so arrogantur at halda, at hansara ella hennara egna meining skal verða ævigt galdandi fyri øll onnur." (Kristindómur Lýgur)
Um tað ikki finst nøkur endalig niðurstøðu um hvat í er rætt og skeivt, og um einki absolut finst viðvíkjandi moral og um tað hesum viðvíkjandi er ein langur vegur millum persónliga meining til generella meining galdandi til allar tíðir og viðurskiftir, og um hetta er upp til ymiskar meiningar...
Kunnu vit harvið (uttan persónliga og subjektivt) døma hesar ræðugerðir sum beint nú í løtuni verða framdar í Irak?
Um hvørt hetta ónt ella ikki eina kann baserast á mína ella okkara persónligu meining og eingin endalig niðurstøða kann takast um hópneyðtøka av líttlum gentum er skeivt, er tað so vert at offra hesum eina tanka?
Samsvarandi útsøgnunum hjá ávísum føroyskum gudloysingum omanfyri, fremur ISIS eina gerðir sum eftir huga ISIS og teirra mentan eru góðtiknar og tí eftir gudleysari heimsuppfatan ikki kunnu dømast generelt skeivar


text:
Tað er nú greitt, at portugisiska stjørnan í Real Madrid Cristiano Ronaldo hevur vunnið Ballon d´Or, skriva altjóða miðlar í kvøld.
Hetta er annað árið á rað, hann vinnur hendan heiðurin, og fimtu ferð í alt.
Argentinski Lionel Messi frá FC Barcelona, sum eisini hevur vunnið hendan heiðurin fimm ferðir í alt, og brasilianski Neymar frá PSG endaðu á einum ávikavist 2. og 3. plássi í ársins útgávu av Ballon d´Or atkvøðugreiðsluni.
Vinnarin verður kosin eftir eina atkvøðugreiðslu ímillum fótbóltsjournalistar.
Tað er fótbóltsblaðið France Football, sum stendur fyri kjósingini.
32 ára gamli Cristiano Ronaldo vann La Liga og Champions League við Real Madrid í ár. Harundir skjeyt hann tvey mál í 4-1 sigrinum á Juventus í Champions League finaluni.
Cristiano hevur áður vunnið Ballon d´Or í 2008, 2013, 2014 og í 2016.
Um tú veitst okkurt, sum VP ikki veit - skriva so til vp@vp.fo


text:
Pep Guardiola (44) avdúkaði fyrrapartin í dag hvar hann ynskir at halda fram sum venjari. Núverandi Bayern München-venjarin sigur at hann fer til Onglands og Premier League, tá ið sáttmálin gongur út í summar, skrivar norska TV2.
– Orsøkin til at eg ikki longdi sáttmálan er einkul. Eg ætli mær til ensku Premier League. Eg eri sera væl nøgdur og takksamur fyri at Bayern hevur havt álit á mær, men mær tørvar eina nýggja avbjóðing, segði Guardiola á tíðindafundi sambært The Telegraph.
Um tú veitst okkurt, sum VP ikki veit - skriva so til vp@vp.fo


text:
Landssjúkrahúsið sett víðkaða pinkubarnascreening í verk
Við samtykki frá forldrunum verða allir nýføðingar komandi trý árini kannaðir fyri ymsar arvaligar sjúkur, sum hava lutfalsliga
Spellfeskir góðbitar av havsins botni
Fyrr kallaðu tey tað agn – tað er lystimeti av besta slag
Asfaltverkið á Sundi letur ikki upp aftur
Orsakað av einum arbeiðsóhappi varð verkið stongt í august, og nú er greitt, at tað er í ov ringum standi til, at tað kann lata
Smakktímin kemur til Føroya
Tvær matstovur í Havn fara at borðreiða serliga fyri børnum - vaksin hava onga atgongd


text:
[This text is not available in English]
Fríggjadagin 9. november kl. 15 til 18 letur ein framsýning við listaverkum av privatari samling upp í Galerie Focus í Lambagerði 1 í Havn.
Framsýningin er opin til 15. november: týsdag, mikudag og hósdag kl. 15 til 18.
Eisini er opið eftir avtalu.
Á framsýningini eru 49 listaverk, øll eru til sølu. Tað eru verk eftir m.a. Steffan Danielsen, Frimod Joensen, Olivur við Neyst, Jógvan Asbjørn Skaale og fleiri onnur.
Prísuppskot er við hvørt verk, møguleiki er eisini at bjóða uppá listaverkini.


text:
OGNIR til sølu/leigu
BYGDARRÁÐSFUNDIR
KORT
VEÐRIÐ
Havnin
Søguligt
Vestmanna verður vanliga hildin at vera tryggasta akkersplássið í Føroyum. Jens Christian Svabo sigur í ferðafrásøgn síni "Indberetninger fra en Reise i Færøe 1781 og 1782" at Vestmanna "kan ansees for den bedste Havn i Landet".
Havnin er útbygd fleiri ferðir, tó mest í smáum hvørja ferð. Í høvuðsheitum hevur talan verið um útbyggingar á Heyganesi. Men frá 1979 til 1983 varð nýtt havnarlag gjørt vestanfyri Heyganes við verjugarði á Grønanesi. Við hesi útbygging øktist atløguplássið munandi.
Seinni er bátahylur gjørdur til 90 bátar.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Trygd
– Ein privatur lykil skal handfarast trygt
Tað er sera umráðandi, at privati lykilin verður handfarin trygt, tí lykilin er tín talgildi samleiki. Grundleggjandi kann tann privati lykilin goymast upp á tveir mátar: miðspjatt og miðsavnað.
Flestu loysnir til talgildan samleikan eru grundaðar á eina miðspjadda loysn, har privati lykilin er í varðveitslu hjá borgaranum sjálvum. Í dag verður privati lykilin vanliga goymdur á einari trygdareind (SIM-kort, chipkort o.s.fr.), sum ger tað ógjørligt at kopiera lykilin. Harumframt er lykilin vardur við einum loyniorði, sum einans borgarin sjálvur kennir.
Talgildi samleikin í Danmark og Noregi er grundaður á eina miðsavnaða loysn, har allir teir privatu lyklarnir eru savnaðir á einum servara hjá Nets. Hetta setur sera strong krøv til trygdina og rakstrarumhvørvið, har allir lyklarnir liggja.
Føroyska loysnin verður grundað á eina miðspjadda loysn, eins og gjørt verður í flestum øðrum londum, eitt nú Íslandi, Finnlandi og Estlandi. Noreg er eisini nýliga farið at bjóða eina miðspjadda loysn til fartelefonir, umframt ta miðsavnaðu loysnina.


text:
Venjingarlegur
Páls Høll hevur bestu umstøður til venjingarlegur í Føroyum. Umframt venjing á langgeil (50 m. hyli), so eru venjingarmiðstøð og vælverudepil í Páls Høll. Umstøðurnar til ítróttarfólk og venjarar eru sostatt framúr góðar.
Kostnaðir í samband við venjingarlegur
Banaleiga: 200 kr. pr. bana pr. tíma
Harumframt einstaklingagjald: 20 kr. pr. persón pr. dag (verður vant fleiri ferðir um dagin, er bara 1 gjald)
Venjingar-miðstøð: 40 kr. pr. persón pr. dag
Páls Høll kann eisini skipað fyri yvirnátting, mati og flutningi í Vági og í samband við Smyril.
Ring til okkum og fáa eitt prát um venjingarlegur og kostaðir.


text:
Eingin vøra er á ynskilistanu.
Myndirnar vísa LPG úrslit hjá Ergo Vælveru! Virkar strammandi, lyftandi, formandi og klænkandi. Góð til appilsinhúð, leysa húð, til eymar vøddar, sum ítróttarmassaga, heil kropsmassaga, lymfuødem og sum arrviðgerð. Sera behagilig massaga, ið má ROYNAST ! Vanligt er at klænka 1-2 klædnastøddir eftir ein kur við 10 LPG. Troytt av rukkum og appilsinhúð?
Her er loysnin!
Viðgerðin er behagilig og virkar avstressandi. Tekur 35 minuttir og er pínuleys.
Endermologie er ein einastandandi patenterað viðgerð, ið byggir á prinsippini um bindivevnasmassagu og lymfudrenagu. Allar kanningar higartil hava víst, at LPG er einasta viðgerð, ið effektivt minkar um cellulite/appilsinhúð.
Endermologie® er eitt úrslit av fronskum kanningum gjøgnum 16 ár. Viðgerðin verður brúkt í umleið 100 londum og fæst nú eisini hjá Ergo Vælveru. Umleið 80.000 fólk fáa hvønn dag LPG kring heimin.
Maskinan hevur eitt framkomið ”viðgerðarhøvd” við tveimum rullum. Tá høvdið verður rullað eftir húðini, skapir tað ein húðfald við vakuum. Hettar undirtrýst stimbrar bindivevnaðin í bæði húðini sjálvari og í løgunum undir húðini.
Bindivevnaðurin kann samanberast við tjúktflótandi gelé. Hetta broytist longu eftir fyrstu viðgerðirnar til at gerast meira flótandi, og tað stimbrar undirhúðina og strammar hana.
LPG økir blóðrenslið, viðgerðin økir stoffskiftið og harvið brenningina. LPG hjálpir eisini fyri vætusavning.
Hví er Endermologie® so gott fyri appilsinhúð?
Bindivevnaður við ringum blóðrensli førir til at ruskevni savnast í kroppinum, hesi saman við vætu og feitti eru høvuðsorsøkin til appilsinhúð.
Ein grundviðgerð móti appilslinhúð er 10-20 ferðir, tvær ferðir um vikuna. Úrslitið kann síðan haldast viðlíka við 1-2 LPG um mánaðin.
Sjálv viðgerðin
Ein viðgerð tekur 35 minuttir. Tú ert í einari tunnari drakt, ið dekkar allan kroppin. Tað er best um tú ert í G-strongi ella lítlum trussum, hetta fyri at lætta um viðgerðina og betra um úrslitið á rumpuna. Fyri at stimbra renslið verður allur kroppurin viðgjørdur. Men fokus verður sett á øki við trupulleikum.
Tá ynskta úrslitið er nátt mæla vit til at tú heldur úrslitið við líka við einum ella tveimum viðgerðum um mánaðin. Minst til at drekka umleið tveir litrar av vatni um dagin, tí ruskevnini skulu skolast út.
Ynskir tú at tapa teg samstundis, skalt tú eisini gera nakað við kostin. Um tú samansetir LPG, motión og rættan kost, kanst tú fáa eitt sera skjótt og gott vekttap, samstundis sum kroppurin gerst fastur og verður formaður.
Prísur:
0 LPG 8 LPG 12 LPG 18 LPG
Myndin vísir úrslit hjá Ergo Vælveru
LPG Andlitsviðgerð
Cosmécanique® LIFT6 er viðgerð til andlitið. Les meira um hesa frálíku viðgerð undir andlitsviðgerð. Um tú fært eina LPG kropsviðgerð saman við einari LIFT6 viðgerð, fært tú avsláttur. Øll, ið ynskja at minka um rukkurnar ella hava eitt troytt andlit, kunnu hava stóra gleði av hesi viðgerð, ið má upplivast.
Góðkent av FDA
Endermologie er góðkend av amerikanska FDA.
LPG er eisini sera góð og behagilig til fysiskar trupulleikar sum gikt, fibromyalgi, lymfuødem, vøddapínu, høvuðpínu av spenningurm, pínu í liðinum, stívheit, ødem, minking av arrum v.m.


text:
Looknorth søkir eftir framleiðslufólki
Looknorth søkir eftir fólki til framleiðsluna. Arbeitt verður í vaktum og framleitt verður alt døgnið, 7 dagar um vikuna.
Umsóknir skulu sendast til: arni@looknorth.fo
Meira fæst at vita um starvið við at senda ein t-post til: arni@looknorth.fo ella við at ringja til Árna á telefon 758100.
Starvið verður sett skjótast gjørligt.
Looknorth P/F í Klaksvík framleiðir vørður úr plasti. Í høvuðsheitum eru tvey sløg av framleiðslu: ein skúmplastframleiðsla, har vørur sum kassar, bjálving, flot o.a. verður framleitt, og ein harðplastframleiðsla, har vørur úr nógvum ymiskum tilfari verða framleiddar. Harðplastframleiðslan umfatar vørur so sum gonguristir til aliringar, bússningar, splittur til læsing av eygaboltum, kópakonur og m.a.
20. okt 2019
23. okt 2019
20. okt 2019
20. okt 2019
25. okt 2019
23. okt 2019
18. okt 2019
21. okt 2019
25. okt 2019
21. okt 2019


text:
Føroya Pedagogfelag hevur í dag, á eykaaðalfundi niðri í Kongshøll í Sjóvinnuhúsinum, valt trý nýggj ráð. Eitt hjálparfólkaráð: Fía, Oda, Anne Lisa, Mona og Noomi, Kári Horn manglar á myndini. Oda, Fía og Mona eru valdar í trý ár. Anne Lisa og Kári eru vald í tvey ár. Noomi er eykalimur. Eitt námsfrøðingaráð: Beinta‚ Bjørg‚ … Continue reading Trý nýggj ráð
Gleðilig jól 2018
Føroya Pedagogfelag vil ynskja øllum limum sínum eini gleðilig jól og gott nýggjár. Her kann ein lítil Jólaheilsan lesast frá felagnum. Tað er stongt í umsitingini frá 21. desembur til og við 2. januar 2019. Bráfeingis boð kunnu skrivast til: pedagog@pedagogfelag.fo, ella við at ringja til formannin á: tlf. 288576
Vinnari funnin
Vinnarin av kappingini um eitt gávukort frá Føroya Pedagogfelag í novembur mánaða gjørdist Símin Ósá. Eftir lutakast millum øll sum luttóku, so var tað Símin sum fær gleðina av gávukortinum til Atlantic Airways áljóðandi 2000 krónur. Jógvan Philbrow, formaður í Pedagogfelagnum, handaði honum gávukortið í skrivstovu síni í dag. Omanfyri 700 limir í felagnum luttóku … Continue reading Vinnari funnin
Arbeiðseftirlitið hevur í oktober lagt talgildan faldara út á heimasíðu teirra, www.arb.fo, um vegleiðing í samband við harðskap og hóttanir á arbeiðsplássinum. Vegleiðingin er ætlað sum íblástur til hvussu arbeiðspláss kunnu fyribyrgja og handfara harðskap og hóttanir, har serliga arbeiðsgevarar, leiðarar, trygdarumboð og álitisfólk kunnu fáa gagn av vegleiðingini. Men hon er sjálvsagt eisini viðkomandi … Continue reading
Vandi á dagstovnaøkinum
Týðandi stig mugu takast fyri at bøta um arbeiðsorkuna hjá starvsfólkum á dagstovnum Manglandi stovnspláss eru nú frammi í miðlunum. Serliga eru trupulleikar í Tórshavn, har fólkavøkstur setur stórt trýst á kommunalu myndugleikarnar at útvega nøktandi karmar. Trupulleikin er tó nógv størri enn bara at útvega karmar at seta børnini inn í. Leingi hava vit … Continue reading Vandi á dagstovnaøkinum
Stovnsnámsferð í Danmark
Læruríkur túrur gav spennandi íblástur til nýggjar arbeiðshættir Í apríl mánaða í ár vóru starvsfólk úr Býlingshúsinum millum Gilja á námsferð í tríggjar dagar í Danmark, millum annað við fíggjarligum stuðli úr A&U-grunninum hjá Pedagogfelagnum. Tríggir ymiskir stovnar á Fjóni vórðu vitjaðir. Endamálið við túrinum var at økja um námsfrøðiliga medvitið í gerandisdegnum og at … Continue reading Stovnsnámsferð í Danmark
Uppskot til nýggjan bygnað í Pedagogfelagnum
Nevndin hevur seinastu tíðina arbeitt við at gera liðugt eitt uppskot til hoyringar um ein nýggjan bygnað av Føroya Pedagogfelag. Uppskotið til nýggjan bygnað byggir í høvuðsheitum á tað arbeiðið, sum bólkarnir løgdu fram fyri aðalfundinum í 2017, umframt greiningina av Føroya Pedagogfelag, sum Regin Berg hevur gjørt. Bólkarnir arbeiddu við evnunum: Limarøkt, sjónliggerðan av … Continue reading Uppskot til nýggjan bygnað í Pedagogfelagnum
Samrøður um námsfrøði
Komandi mánaðirnir verða "Samrøður um námsfrøði"-tiltøk á breddanum hjá nevndini hjá Føroya Pedagogfelag. Leisturin verður upplegg frá fakfólkum, sum vit síðani hava samrøður og kjak um. Endamálið við tiltøkunum er at styrkja okkara egnu fakligu førleikar og seta orð á okkara námsfrøðiliga yrki. Tankin um tiltøkini sprettir millum annað úr fakliga bólkaarbeiðnum um hvussu vit … Continue reading Samrøður um námsfrøði
8 av 10 ynskja útbúgving norðanfyri
Føroya Pedagogfelag hevur gjørt eina kanning millum hjálparfólkini í felagnum, í samband við nýggju ætlaðu námsfrøðiligur atstøðingur útbúgvingina til hjálparfólk á námsfrøðiliga starvsøkinum. Pedagogfelagið hevur millum annað spurt limirnar um áhuga og møguleikar fyri at lesa víðari, hví tey vilja lesa víðari, og hvar tey ynskja útbúgvingina staðsetta. Úrslitið av kanningini vísur, at umleið … Continue reading 8 av 10 ynskja útbúgving norðanfyri
Hvørjum gagnar staðseting av útbúgving
Vit í Føroya Pedagogfelag fegnast stórliga um, at útbúgving til hjálparfólk á námsfrøðiliga økinum eftir ætlan longu verður klár í januar 2019. Útbúgvingin kann geva hjálparfólkum ein góðan møguleika at ogna sær fakliga vitan og kanska betra sínar fakligu førleikar. Gevur útbúgvingin sum námsfrøðiligur atstøðingur eisini atgongd til námsfrøðiligu útbúgvingina á Fróðskaparsetrinum, sum Pedagogfelagið hevur … Continue reading Hvørjum gagnar staðseting av útbúgving


text:
Hvønn mikumorgun er Petur Hammer úr Saltangará sera tíðliga á fótum – tað veri seg frídagur ella ikki – tí tá verða húsarhaldsposarnir heintaðir, og tá hjálpir hann innsavnarunum hjá IRF.
Petur gongur í 7. flokki í Frískúlanum í Skálafirði, og aftaná skúlatíð er hann í Frítíðartoyminum við Løkin. Størstu áhugamálini hjá honum eru IRF, skiljing, innsavningarbilar og alt har ímillum.
Mikumorgnar kann tað henda seg, at Petur kemur eitt sindur seinni í skúla, tí tá hjálpir hann IRF at heinta húsarhaldsposarnar í Saltangará.
Petur gongur høgt uppí at tryggja, at ruskið er væl skilt, at gera arbeiðið hjá innsavnarunum so høgligt sum gjørligt og at einki spískt verður latið beinleiðis í posarnar til vanda fyri innsavnarnar.
Um eg hjálpi, so gongur tað nógv skjótari
Seinastu árini hevur Petur trúfast hjálpt innsavnarunum hvønn mikumorgun. Tá letur hann seg í IRF-blusu og helsi, sum hann hevur fingið frá monnunum, og fer at draga posar oman til vegin. Sama um tað er skúladagur ella frídagur, so er hann tíðliga á fótum og fer ágrýtin og hugagóður til verka.
Um tú spyrt hann, hví hann hjálpir innsavnarunum, er svarið einfalt og ósjálvsøkið: “Tí tað gongur nógv skjótari, um eg hjálpi teimum”.
Tilvitaður tannáringur
Tað eru nógv, sum ikki gera sær nakað víðari far um, hvagar alt tað fer, sum vit hvønn dag koyra vekk. Hetta er ikki galdandi fyri Petur. Hann gevur sær fær um alt hetta. Hann gongur høgt uppí skiljing av burturkasti – tað veri seg heima við hús, úti hjá øðrum og á kommunala endurnýtsluplássinum. Er nakar í iva um skiljing, so er bara at spyrja Petur, hvussu farast skal fram. Hetta dugir hann alt uttanat. Hann er javnan inni á heimasíðuni hjá IRF og lesur um skiljing, broytingar í innsavningini og onnur tíðindir frá felagnum.
Størsti fjepparin hjá IRF
Tað eru ikki nógv, sum vita, at bilarnir hjá IRF hava blómunøvn, men Petur veit um eitt nú Rósu, Ryska og Baldursbrá, og hann kennir menninar, sum koyra bilarnar. Tí kann av sonnum sigast, at Petur er størsti fjepparin hjá felagnum.
Innsavnarunum dáma væl, at Petur kemur at hjálpa. Hann er ein fastur partur av rutunum á eystara armi av Skálafjørðinum og er við til at seta lit á gerandisdagin hjá monnunum. Spyrt tú Petur, ætlar hann sær sjálvur at arbeiða hjá IRF, tá hann verður vaksin.
Petur er í sannroyndum ein góð fyrimynd fyri okkum øll – hjálpsamur, umhugsin og umhvørvistilvitaður.
Vit takka Peturi fyri nógvu hjálpina inntil víðari, og vit síggjast mikudagin.


text:
– Vit síggja hvørt ár fram til missiónsvikuna, tí tað eru festdagar
– Vit síggja hvørt ár fram til missiónsvikuna, tí tað eru festdagar
Missiónsvikur hava verið fastur táttur í arbeiðnum hjá flestu missiónshúsum um landið í sera mong ár, men av og á hava nøkur hús roynt at hava onnur tiltøk í staðin. Nú Meinigheitshúsið í Havn gongur nýggjar leiðir, hava vit spurt Leilu Højgaard, stýrisforkvinnu í Tabor á Toftum, hvønn týdning missiónsvikan hevur á Toftum.
– Missiónsvikurnar hava verið við til, at nógv fólk eru komin til trúgv á Jesus Kristus. Nógvar vitnisburðar havi eg hoyrt ígjøgnum árini frá fólki, sum hava sagt frá, at tey vórðu vakt, komu til trúgv og eisini fingu borið sín fyrsta vitnisburð fram á eini missiónsviku. Hetta kann eg eisini siga frá mær sjálvari, so fyri meg hevur missiónsvikan stóran týdning, sigur Leila.
Leila greiðir frá, at fyrr vóru ikki so nógv tiltøk í missiónshúsinum, tí var missiónsvikan nakað heilt serligt, og fólk komu úr øðrum bygdum til møtini á Toftum.
Hetta við at avbygdarfólk koma til missiónsvikur, er ikki so vanligt longur, tó at nøkur framvegis koma; og nú er eisini nógv virksemi alt árið í missiónshúsinum, bæði á Toftum og aðrastaðni, men missiónsvikan er framvegis nakað heilt serligt, heldur Leila.
– Missiónsvikan bindir tey trúgvandi saman hesa vikuna. Tað skal nógv til, bæði andliga og tímiliga, fyri at fáa alt stáplað upp á beinini, og hetta gevur ein serligan felagsskap. Heitt verður á fólk um at biðja fyri missiónsvikuni. Vikuna frammanundan koma fólk saman at biðja fyri missiónvikuni, annaðhvørt í missiónshúsinum ella úti í ymiskum heimum.
Fólk eru spent og vilja, at gleðiboðskapurin má koma fram, so fólk venda um, koma til trúgv ella verða endurnýggjað. Summi taka sær enntá frí frá arbeiði hesa vikuna, tí hetta er ein festvika, og karmarnir skulu vera so góðir sum gjørligt.
Spurd, um missiónsvikan framvegis tænir sínum endamáli, svarar Leila: – Ja, tað haldi eg, at hon ger hjá okkum. Alla vikuna koma fleiri fólk enn vanligt, tó mest um vikuskiftið. Vit leggja dent á at boða orðið til veking og frelsu, meira kunnu vit ikki gera. Úrslitið liggur í Guds hondum, men vit vóna, at fólk koma til trúgv, ella verða endurnýggjað í trúnni.
Leila greiðir frá, at tey senda eina innbjóðing í hvørt hús í kommununi og royna sum heild at lýsa missiónsvikuna væl. – So øll vita, at missiónsvika er í bygdini, og at øll eru vælkomin.
Vit spyrja at enda, um tey nakrantíð hava umhugsað, um tíðin er við at fara frá missiónsvikuni. Leila svarar, at tað hava tey ongantíð tosað um. – Tað er altíð okkurt, sum kann gerast øðrvísi og møguliga betur, men at gera stórvegis broytingar ella seta nakað annað í staðin, er ongantíð komið upp á tal. Missiónsvikuni síggja vit hvørt ár fram ímóti, sigur Leila.


text:
Andlát og jarðarferðir verða lisin uttan kostnað í útvarpinum. Les meira her Send inn andlát
- Tíðindi, mentan og ítróttur
Andlát
Andlát
Regin Thorgeirsson, búsitandi í Klaksvík, fer til gravar úr Betesda týsdagin kl. 13.
Josvein Rasmussen, Sørvágur, fer til gravar úr Sørvágs kirkju sunnudagin kl. 14. Sungið verður úr sálmabókini.
Minnisgáva kann latast Krabbameinsfelagnum.
18-10-2019 12:35
Sigga Poulsen, ættað úr Vestmanna, andaðist í Århus, hósdagin 17. oktobur 78 ára gomul.
Minningarløta verður í Vestre kirkegårdskapel, Århus 25. oktobur kl. 13.30.
Urnan kemur heim seinni.
Sigga var dóttir Sofíu og Hans Poulsen.
18-10-2019 12:35
Regin Thorgeirsson, búsitandi í Klaksvík andaðist 17. oktobur, 56 ára gamal. Jarðarferðin verður lýst seinni.
18-10-2019 18:15
Josvein Rasmussen, Sørvágur, andaðist á Landssjúkrahúsinum hósdagin 17. oktobur, 61 ára gamal.
Kistan fer úr Landssjúkrahúskapellinum leygardagin kl. 17. Jarðarferðin verður úr Sørvágs kirkju sunnudagin kl. 14. Sungið verður úr sálmabólkini.
Minnisgáva kann latast Krabbameinsfelagnum.
Karolina Eyvindsson, búsitandi í Nuuk. andaðist 17. oktobur, 16 ára gomul. Karolina var dóttur Jákup Eyvindsson.
Jarðarferðin verður lýst seinni.
Juliane Nicolajsen fer til gravar út Emmersbæk kirke í Hirtshals
Leygardagin 19. oktobur kl 15.00.
Jákup Thomsen fer til gravar úr Vestmanna kirkju fríggjadagin kl. 14.
17-10-2019 12:35
Lena Jacobsen, Sandvík, andaðist á Suðuroyar sjúkrahúsi mikudagin 16. oktober, 64 ára gomul. Eftir hennara ynski verður jarðarferðin í stillum.
Kistan við Jákupi Thomsen fer úr Landssjúkrahúskapellinum
í dag kl. 17 í Vestmanna kirkju.
Jarðarferðin verður fríggjadagin kl. 14.
Kistan við Jákupi Thomsen fer úr Landssjúkrahússkapellinum
í annaðkvøld kl. 17 í Vestmanna kirkju.
Jarðarferðin verður fríggjadagin kl. 14.
16-10-2019 12:35
15-10-2019 18:15
15-10-2019 12:35
Heðin Weihe, Sørvágur, fer til gravar úr Sørvágs kirkju hósdagin 17. oktobur kl. 13. Sungið verður úr sálmabókini.
Tey, ið vilja minnast Heðin, kunnu lata Bláakross heiminum á Nesi eina peningagávu konta í Betri Banka.
16-10-2019 12:35
Juliane Nicolajsen, Hirtshals, andaðist 15. oktobur 77 ára gomul.
Juliane var ættað úr Grønlandi og giftist til Skopunar.
Jarðarferðin verður lýst seinni.
15-10-2019 18:15
Jákup Thomsen, Vestmanna, ættaður úr Norðragøtu, andaðist týsdagin 15. oktobur, 84 ára gamal.
Jarðarferðin verður lýst seinni.
Kistan við Karini Pállsdóttir Laksáfoss fer úr Landssjúkrahúskapellinum týsdagin kl. 16.
Jarðarferðin verður úr Betesda í Klaksvík, mikudagin kl. 13.
Minnisgáva kann latast Zarepta, konta í peningastovnunum.
Kaj Norðgerð, Leirvík fer til gravar úr Leirvíkar Kirkju týsdagin kl. 15.
Minnisgáva kann latast Autismufelagnum, konta í peningastovnunum.
Karl Robert Johansen, strendur, fer til gravar úr Sjóvar Kirkju týsdagin kl 14.
Minnisgáva kann latast Sjóvarlon, konta í Bank Nordik.
14-10-2019 12:35
Karin Pállsdóttir Laksáfoss úr Klaksvík andaðist á Landssjúkrahúsinum leygadagin 12. oktober, 87 ára gomul.
Kistan fer úr Landssjúkrahúskapellinum týsdagin kl. 16.
Jarðarferðin verður úr Betesda í Klaksvík mikudagin kl. 13.
Minnisgáva kann latast Zarepta, konta í peningastovnunum.
14-10-2019 12:35
11-10-2019 12:35
Absalon Sivertsen, ættaður úr Tórshavn, búsitandi í Sønderborg, andaðist 3.oktober, 51 ára gamal
Jarðarferðin verður týsdagin 15. oktober klokkan 13 úr Vesturkirkjuni.
Sungið verður úr sálmabókini.
13-10-2019 18:15
Kistan við Karl Robert Johansen, Strendur verður kórsett í Sjóvar kirkju mánakvøldið klokkan 18.
Jarðarferðin verður týsdagin kl 14.
Minnisgáva kann latast Sjóvarlon, konta í Bank Nordik.
13-10-2019 18:15
Kaj Norðgerð, Leirvík andaðist leygarmorgunin 12. oktober, 84 ára gamal.
Kistan fer úr Landssjúkrahúskapellinum mánadagin kl. 17.
Jarðarferðin verður úr Leirvíkar kirkju týsdagin kl. 15.
Minnisgáva kann latast Autismufelagnum.
Konto í peningastovnunum.
12-10-2019 18:15
12-10-2019 12:35
Kathrina Jensen, Toftir, andaðist Fríggjadagin 11. oktober 96 ára gomul.
Kistan fer av Røktar- og Ellisheiminum í Runavík sunnudagin kl. 18.
Jarðarferðin verður úr Fríðrikskirkjuni mánadagin 14. oktober kl. 14.
Tey, ið vilja minnast Kathrinu, kunnu senda Norðurstovu á Røktar- og Ellisheiminum eina peningagávu. Kontur í peningastovnunum.
12-10-2019 12:35
Kaj Norðgerð, Leirvík andaðist leygarmorgunin 12 okt. 84 ára gamal.
Jarðarferðin verður lýst seinni.


text:
Twisted Sister sum vit ikki hava sæð teir áður
Vanliga síggja teir út, sum rættir rocktónleikarar eiga at gera, men í dag var øðrvísi.
Tónleikarar í Twisted Sister og teirra hjálparfólk hava í dag verið upp á fartin norðanfyri.
Teir vitjaðu í morgun á smoltstøðini hjá Marine Harvest á Hellnum, og seinnu hugdu teir eftir alibrúkinum í Oyndarfirði.
Har skuldu teir lata seg í draktir, sum teir vanliga ikki eru í, og so vóru rocktónleikararnir alt í einum sum føroyskir alarar.
Seinnapartin hevur Twisted Sister vitjað Kósavirkið og Føroya Bjór í Klaksvík.
Twisted Sister spælir á Summar Festivalinum hóskvøldið.


text:
Lærarin møtir vælupplagdur og stundisliga til arbeiðis.
Lærari, ið ikki kann møta, eigur at siga skúlanum frá skjótast gjørligt.
Eingin má fara úr skúlanum við næmingum í undirvísingartíðini uttan loyvi frá leiðsluni.
Garð- og gongsvaktir skulu verða hildnar smb. galdandi vaktartalvu.
Morgunsangur
Morgunsangur er frá kl. 9.20 til kl. 9.30.
Meðan morgunsangur er, hevur lærarin, sum hevur næmingarnar annan tíma, ábyrgdina av teimum.
Leiðsla
Skúlastjórin hevur eftirlit við øllum virksemi skúlans. Hann hevur skyldu til at skipa fyri rættlagi í skúlanum.
Flokslærari
Flokslærarin tekur sær vanliga av samarbeiðinum millum heim og skúla.
Flokslærarin hevur ábyrgd av at fáa í lag foreldrafundir tvær ferðir um árið. Fyrri fundurin eigur at vera fyri heystfrítíðina og hin seinni í mars mánaði.
Flokslærarin hevur ábyrgd av, at einstaklinga læriætlan fyri hvønn næming verður gjørd fyri heystfrítíðina – í samráð við foreldrini.
Ped. starvsfólk skúlans.
Pedagogisku starvsfólk skúlans hava skyldu at møta til teir ásettu námsfrøðiligu ráðleggingarfundirnar. Berst onkrum frá, eigur skúlastjórin at fáa fráboðan um hetta.
Tey eiga at siga stjóranum frá øllum tiltøkum viðvíkjandi næmingunum s.s. útferðum, veitslum o.ø.
Øll hava skyldu at fremja skil og rættlag í skúlanum.
Tagnarskylda
Starvsfólk skúlans hava tagnarslyldu. Tagnarskyldan er viðvíkjandi øllum persónligum viðurskiftum, tey í starvi sínum fáa kunnleika um. Tagnarskyldan er eisini galdandi, eftir at tey eru farin úr starvi.
Journalir skúlans eiga at vera í arkivskipanini. Tann, sum í arbeiði sínum skal nýta eitt mál, eigur at skriva á fráboðanarlepan í arkivlummanum, hvør hevur málið.


text:
Staðarnøvn
Verkætlanin Staðarnøvn í Sunda kommunu
Síðan við staðanøvnum sæst her.
Søguliga tilgongdin
Í 2013 samtyktið býráðið at játta pening til at savna saman staðanøvn í Sunda kommunu.
Kommunan er víð í vavi og hevur heilar 11 bygdir, so arbeiðið at savna saman staðarnøvnini hevur verið rættiliga umfatandi. Ábyrgdarpersónar vórðu valdir fyri allar bygdir. Fyrsta stigið var at gera ein felags leist fyri skrásetingrarbeiðið.
Arbeiðið við at skráseta staðanøvn hevur drúgva søgu. Í bygdum hava fólk skrivað niður staðanøvn, og í summumførum vóru punkt sett við hond á kort fyri at vísa, hvat staðanavnið sipar til. Ein grund er tí løgd fyri hesari verkætlan.
Fyri at fáa eina skipan, sum er so brúkaravinarlig sum gjørligt, varð avgjørt at skráseta nøvnini í eitt teldutøkt kort, sum síðan verður tøkt á heimasíðuni. Á heimasíðuni kann ein lætt fáa yvirlit, leita í ymsu bygdunum og finna slóðir til nakrar av gomlu bygdagøtunum í kommununi.
Endamálið við verkætlanin er at varðveita gamla mentanararvin við staðanøvnum. Í dagsins samfelag verða fleiri av staðanøvnini sera lítið brúkt, og vandin er tí stórur fyri, at hesi nøvn hvørva. Við hesi verkætlan hava vit skrásett og harvið varðveitt fleiri enn 5000 nøvn, umframt nakrar bygdagøtur.
Verkætlanin er tó bara byrjanin. Nú er grundarlagið lagt fyri, at enn fleiri nøvn verða varðveitt.
Vit hava í trý ár eftir besta førimuni skrásett øll nøvn av týdningi, men eru vit fullgreið yvir, at hetta er eitt livandi savn, sum kemur at vaksa og tillagast sum frá líður.
Tað er Sunda kommuna, sum hevur ábyrgd av verkætlanini og hevur samskipanina um hendi.
Hevur tú viðmerkingar ella veit um okkurt navn, sum ikki er við í hesum savni, ert tú hjartaliga væl komin at seta teg í samband við Sunda kommunu. Best er, um viðmerkingar verða sendar kommununi skrivligt.


text:
Orð: Hanus Kamban
Lag: Kom og kvøð meðan vónir gerast blíðar
Viðmerking: Í Tíðartinnum frá 1985 hevur sangurin hesa viðmerking: Yrktur tá “høgrakreftir” fóru at gera um seg av nýggjum í Føroyum.
1. Avdeyð gívur nú stunar í barnferð,
og tær fúnaðu ræður fáa lív.
Deyðar tankar vit síggja í hamferð,
meðan níðingur hvessir lygiknív.
Gjøgnum skriðu og skarð
oman í bóndans garð
skríða drekar at sorla farm og far.
2. Teir, sum bórust til skrúð og skorin klæði,
aftur nokta tí veika skjól og breyð.
Teir, sum gøddust av annans fong’ og fæi,
gera krossferð fyri ótrygd og neyð.
Teir, sum kring um várt land
bóru fyrr frælsisbrand
ynskja aftur, tú hevði tunguband!
3. Og teir lirka við gull’ og grønum skógum,
og teir gykla tær lívsins happadrátt.
Og teir lokka: bert tú svíkir tín bróður,
kanst tú ognast títt egna dreymaslott.
Aftur hent er dann dorg,
sum var borin á torg
í Madrid, í Berlin og Rómaborg.
4. Lat teir skavast á andans øskudunga,
lat teir sópa allan søgunnar flór.
Lat teir dríta á fólk sítt, lat teir munga
eftir vesælavaldinum, ið fór.
Traðkið trygd undir fót.
Er bert maðketin rót,
býður prúðasta sløkja ikki bót!
5. Avdeyð gívur nú stunar í barnferð,
herðið skjøldur og hvessið tí vit.
Deyðar tankar vit síggja í hamferð,
veljið støðið og vísið tí lit.
Enn sum áður hvønn dreyg,
sum úr frummyrkri skreið,
móti morgni vit bera út í heyg!


text:
Tvøroyrar Kommuna: Herfyri søkti Tvøroyrar Kommuna eftir nýggjum leiðara til kunningarstovuna, eisini nevnt Visit Suðuroy á Tvøroyri. Nú er vorðið greitt, at tað verður Sólfríð Bech, ið verður nýggjur leiðari á Kunningarstovuni.
Sólfríð er 28 ára gomul og er av Tvøroyri. Hon hevur útbúgving innan altjóða fyritøkusamskifti og enskt, ið hon las í Aalborg. Sólfríð hevur eisini lisið spanskt og italienskt, tá hon eitt tíðarskeið búði í St. Andrews í Skotlandi. Hon varð liðug við útbúgvingina í 2016 og flutti heim til Føroya í 2017 - til Tvøroyrar á ólavsøku í 2018.
Hon er sera spent uppá avbjóðingina og hevur longu hugsað um ymiskt, ið hon vil gera okkurt munandi við. Millum annað sigur hon, at hon vil gjarna arbeiða fyri, at Kunningarstovan skal gerast meira sjónlig á netinum, og í tí sambandi kundi hon hugsað sær eina nýggja heimasíðu.
Fyrsta tíðin fer tó sjálvandi við at seta seg inn í tingini og læra mannagongdirnar at kenna.
At Sólfríð byrjar, merkir so eisini, at onkur annar fer úr starvinum. Póla Strøm, sum í ein mannsaldur hevur verið leiðari á Kunningarstovuni, fer nú frá vegna aldur.
Póla hevur verið ímyndin av Kunningarstovuni í so mong ár, at tað verður løgið at hon ikki longur tekur telefonina hjá kunningarstovuni, ella tekur ímóti teimum mongu vitjandi í móttøkuni.
Póla fer tó ikki so langt, tí hon er byrjað í hálvtíðarstarvi í móttøkuni hjá Tvøroyrar Kommunu, og eru vit í Tvøroyrar Kommunu sera glað fyri tað, tí Póla liggur inni við sera stórari vitan um mannagongdirnar í umsitingini hjá Tvøroyrar Kommunu.
Póla byrjaði í starvi sum kunningarleiðari í 1994 og hevur sostatt verið í starvinum í samfull 25 ár, nú hon gevst. Póla sigur at nógv er broytt seinastu árini og ferðafólkini eru fleirfaldaði - tað er gleðiligt, heldur hon. Póla hevur verið glað fyri starvið, men hon gleðist eisini yvir, at hon nú kann fara niður í tíð, og at hon kann lata starvið frá sær til ein annan.
Sólfríð byrjar 1. august, og vil Tvøroyrar Kommuna ynskja henni hjartaliga til lukku við starvinum og bestu eydnu.
Um tú veitst okkurt, sum VP ikki veit - skriva so til vp@vp.fo


text:
Hvørja fer ein nýggjur filmur kemur út, hava vit øll eina meining um hann. Til tíðir kann tað vera at filmurin er nakað heilt serligt, tað kann vera fyri ein einstakan ella fyri fleiri. Vit taka teir til okkum á ein hvønn hátt vit kunnu. Teir eru ofta fjálgir tá vindurin blæsur og regnið oysir niður, undirhaldandi, tá vit skulu flenna, og vísir, tá vit skulu vegleiðast og hava brúk fyri vísdómi.
Nakrir av teimum filmunum ið eru nakað serligt fyri meg, fari eg so hvørt at hyggja eftir og heiðra við einum bólki á hesari síðu. Hendan bólkin fari eg at kalla “Back in Time”, ein tilvísing av kendu film trilogiini “Back to the Future”.
“Doc og Marty hava júst sent tíðarmaskinuna, ein DeLorean, aftur í tíðina.”
“Back in Time” er ein sangur úr bólkinum “Huey Lewis and the News”. Hesin sangurin varð skrivaður til “Back to the Future” eins og sangurin “The Power of Love”. Umframt at Huey Lewis skrivaði sangin til filmarnar, so hevði hann eisini ein lítlan leiklut í fyrsta filminum. Har er hann dómari til eina tónleikakapping í skúlanum hjá Marty McFly.
Eg havi valt navnið “Back in Time”, fyrst og fremst tí tað lýsir beinleiðis, at venda aftur til okkurt handan okkum. Samstundis er tað úr tónleikaheiminum og filmsheiminum, ið liggur nær tí eg vil siga frá.